June | 2013 | Rev.U Min Lwin\nချမ်းသာကြွယ်ဝရန်အတွက် လိုအပ်သည့် ဝိညာဉ်ရေးအချက်\nPosted by ဦးမင်းလွင် on 24/06/2013\nသင်ကြွယ်ဝချမ်းသာခြင်းကို သင်ကိုယ်တိုင် ဖန်တီးနိုင်ရန်အတွက် ဘုရားသခင်က တန်ခိုးပေး ပြီးသားဖြစ်ပါတယ်။ အဲဒီတန်ခိုးတော်ကို ခံစားဘို့ အတွက် လိုအပ်တဲ့ အချက်များကို အခုတင်ပြပါမယ်။ ကျွန်တော်တို့ ကြွယ်ဝချမ်းသာဘို့ ဆိုတာဟာ ကောင်းကင်ဘုံ အဖဘုရားသခင်အတွက် အလွန်အရေး ကြီးပါတယ်။ ဆာလံ ၃၅း၂၇ ကိုဖတ်ကြည့်ပါ။ အောက်ပါအတိုင်း တွေ့ရမှာ ဖြစ်ပါတယ်။\nမိမိကျွန်၏ ချမ်းသာ တိုးပွားခြင်းအကြောင်းကို နှစ်သက်သော ထာဝရဘုရားသည် ဘုန်းကြီးပါ စေသတည်း။ (ဆာလံ ၃၅း၂၇)\nယနေ့ လောကကြီးကို ကြည့်လိုက်ရင် တစ်စုံတစ်ယောက်ဟာ မိမိကို ကျော်လွန် ချမ်းသာသွားမှာကို မလိုချင်ကြပါဘူး။ အထူးသဖြင့် တပည့်တွေ၊ ကျွန်တွေက မိမိထက် ကျော်သွားကြတယ်ဆိုရင် သမ္မာ အာဇီဝနဲ့ မဟုတ်ဘဲ ကြီးပွားတိုးတက်လာတယ်လို့တောင် ထင်မြင်ယူဆတတ်ကြပါတယ်။ ဒီလိုမျိုး လူသားတွေရဲ့ စိတ်ဓါတ်မျိုး မဟုတ်ဘဲ ဘုရားသခင်ဟာ မိမိရဲ့ကျွန်ဖြစ်သူတွေကို ချမ်သာကြွယ်ဝဘို့ မျှော်လင့်နေတယ်၊ တောင့်တနေတယ်၊ နှစ်သက်ပျော်ရွှင်တယ်ဆိုတာ ဘယ်လောက်တောင် ကောင်းလိုက်ပါသလဲ။\nဒီကျမ်းပိုဒ်ကို မြင်လိုက်တော့ တစ်သက်လုံး ရောင့်ရဲ တင်းတိမ်မှုနဲ့ နေလာတဲ့ ကျွန်တော်ကိုယ်တိုင် တောင်မှ ကြွယ်ဝချမ်းသာမှုကို မျှော်လင့်တောင့် တမိပါတယ်။ ဘာဖြစ်လို့လဲဆိုတော့ ကျွန်တော်တို့ရဲ့ ကြွယ် ဝမှုကို မြင်ရင် ဘုရားသခင်က ကျေနပ်ဝမ်းမြောက်တယ်လို့ ဆိုတာကြောင့် ဘုရားသခင် ကို ကျေနပ်မှု၊ ဝမ်းမြောက်မှုတွေ ပေးချင်လို့ အဲဒီလို တွေးမိတာဘဲ ဖြစ်ပါတယ်။\nတမန်တော်ကြီး ရှင်ယောဟန်သည် သူကိုယ်တိုင် ဆင်းရဲဒုက္ခ အမျိုးမျိုးကို ခံစားရသော်လည်း တပည့်သားဖြစ်သူတို့ ကြွယ်ဝချမ်းသာလာစေရန် ဆုတောင်းပေးနေသူဖြစ်သည်။ ၃ယော ၁း၂ တွင် ရှင် ယောဟန်၏ ဆုတောင်းချက် တစ်ချက်မှာ\n“အချင်းချစ်သူ၊ သင်၏စိတ်နှလုံးသည် ကောင်းစားသကဲ့သို့ သင်သည် အရာရာ၌ ကောင်းစားခြင်းနှင့် ကျန်းမာခြင်း ရှိမည့်အကြောင်း ငါဆုတောင်း၏” (၃ယော ၁း၂)\nဟုဆိုကာ သူ၏ ယုံကြည်သူများအတွက် ဆုတောင်းပေးနေသော သူ၏ ဆုတောင်းချက်ကို ဖော်ပြထားပါသည်။\nကျွန်တော်တို့ကို အပြစ်ငရဲမှ ကယ်ပေးရန် ကြွဆင်းလာသော သခင်ယေရှုသည် ကျွန်တော်တို့ထံ မှ ဆင်းရဲခြင်းဒုက္ခကို ဖျက်ဆီးဖယ်ရှားရန် ဘုရားသခင်က ဘိသိတ်ပေးထားခြင်းဖြစ်သည်။\nအကြောင်းမူကား ဆင်းရဲသားတို့အား ဝမ်းမြောက်စရာသတင်းကို ကြားပြောစေခြင်းငှာ ငါ့ ကို ဘိဿိတ်ပေး တော်မူပြီ။ ကြွေမွသော သူတို့၏ အနာကို ပျောက်စေခြင်းငှါ၎င်း၊ ဘမ်းသွား ချုပ်ထားလျှက်ရှိသောသူတို့အား လွှတ်ခြင်းအကြောင်းနှင့်၊ မျက်စိကန်းသော သူတို့အား ပြန် မြင်ခြင်းအကြောင်းကို ပြစေခြင်းငှါ၎င်း၊ ဆင်းရဲခံရသောသူတို့ကို ကယ်မစေခြင်းငှါ၎င်း၊ ငါ့ကို စေ လွှတ်တော်မူပြီဟု လာသတည်း။ (လုကာ ၄း၁၈-၁၉)\nအထက်ပါ ကျမ်းပိုဒ်ကို ဖတ်ပြီးတော့ အထူးပြုသောသူများကို လိုင်းတားကြည့်လိုက်တဲ့အခါ ဆင်းရဲသားများ နှင့် အားနည်းသူများအားလုံးကို အထူးပြု ထားတာကို တွေ့ရပါတယ်။ ကမ္ဘာဦးမှာကတည်းက ဘုရားသခင်ရဲ့ဖန်ဆင်းခြင်းမှာ အာဒံနဲ့ဧဝ အတွက် လိုအပ်ချက် မရှိအောင် ဖန်ဆင်းထား တာကို တွေ့မြင်ရ မှာဖြစ်ပါတယ်။ အာဒံနဲ့ ဧဝမှာ ဆင်းရဲခြင်းနဲ့ အားနည်းချက်တွေ မရှိအောင်ဖန်ဆင်းထားတာမို့ ဘုရားသ ခင်ရဲ့ ဘာသာစကားမှာ ဆင်းရဲခြင်းဆိုတာ ရှိမှာတောင်မဟုတ်ပါဘူး။ ဒါပေမဲ့ ဆင်းရဲဒုက္ခဆိုတာ ဘုရား သခင်ရဲ့ အကြံအစည်တော်ထဲမှာ ဖြစ်လာခြင်း မဟုတ်ဘဲ၊ လူတို့ရဲ့ အတ္တတရားနဲ့ မနာခံမှုဆိုတဲ့ အကြောင်း တရားထဲမှာ ဖြစ်ပေါ်လာခဲ့တာကို မြင်တွေ့ရပါတယ်။\nဘုရားသခင် ဟာ ဆင်းရဲသားတွေနဲ့ အားနည်းသောသူတွေကို နှစ်နှစ်ကာကာ ချစ်သော ဘုရား ဖြစ်ပါတယ်။ ဒါပေမဲ့ ဆင်းရဲခြင်းကို မုန်းတီးသောသူ ဖြစ်ပါတယ်။ လူတွေရဲ့ ဆင်းရဲဒုက္ခဟာ ဘုရားသခင်နဲ့ နီးကပ်ဘို့ ဆိုပေမဲ့ အချို့သောသူတွေဟာ အဲဒီဆင်းရဲ ဒုက္ခကြောင့် ဘုရားသခင်ကို ကြောခိုင်းသွားတဲ့သူတွေ ရှိပါတယ်။ ဘုရားသခင်က အဲဒါကို ကြေနပ်ပျော်ရွင်နေမယ် ထင်ပါသလား။ သူ့ကို ယုံကြည်တဲ့သူတွေဟာ ကြွယ်ဝ ချမ်းသာ လာရင် ဘုရားသခင်ရဲ့ ဘုန်းတော်ကို ပိုမို ထင်ရှားစေတာကြောင့် ဘုရားသခင်ဟာ ဘယ်သော အခါမျှ သူ့ကို ယုံကြည်သော သူတွေကို ဆင်းရဲတွင်း သို့ မသက်ဆင်းစေချင်ပါ။ ဘုရားသခင်ဟာ သူ့ရဲ့လူတွေကို အမှန်တကယ် ချမ်းသာကြွယ်ဝစေချင်တယ်ဆိုရင် ဆင်းရဲခြင်းကို ဘုရားသခင် ကိုယ်တိုင် တိုက်ဖျက်ပစ်မှာ ဖြစ်ပါတယ်။\nအဲဒါဆိုရင် ယုံကြည်သူတွေ ဘာကြောင့် ဆင်းရဲနေကြတာလဲ။ ယုံကြည်သူတွေ ဘာကြောင့် အားနည်းနေရတာလဲ။ ဘာကြောင့် ယုံကြည် သူတွေရဲ့အလို မပြည်စုံနိုင်ရကြတာလဲ။ အဲဒီမေးခွန်းတွေအ တွက် အောက်ပါကျမ်းချက်တွေက ကျွန်တော်တုိ့ကို အဖြေပေးနေပါတယ်။ ဒါကတော့ ချမ်းသာကြွယ်ဝခြင်း ရဲ့ သော့ချက်လေးတွေဖြစ်ပါတယ်။\nဘုရားသခင်နှင့် အကျွမ်းဝင် (ယောဘ ၂၂း၂၁)\nဘုရားသခင်နှင့် အကျွမ်းဝင်၍ မိတ်ဿဟာရဖွဲ့လော့။ ထိုသို့ပြုမှ ကောင်းစားခြင်းသို့ ရောက်ရ လိမ့်မည်။ (ယောဘ ၂၂း၂၁)\nချမ်းသာကြွယ်ဝဘို့အတွက် ဘုရားသခင်နဲ့ အကျွမ်းဝင်ရမယ်ဆိုပြီး ကျမ်းစာက ပြောတဲ့အခါ လူတွေအတွက်ကတော့ ရယ်စရာတစ်ခု ဖြစ်နေ မယ်ထင်တယ်။ ဘာကြောင့်လဲဆိုတော့ လူတွေဟာ ဘာ သာရေနဲ့ စီးပွားရေးကို ခွဲခြားထားကြောင့် စီးပွားရေး လုပ်နေချိန်မှာ သူတို့ကို ဘုရားတွေ၊ တရားတွေ ပြော တာကို သူတို့ လက်ခံနိုင်ဘို့ မရှိပါဘူး။\nဒါပေမဲ့ ကျမ်းစာမှာပြန်ကြည့်ရင် ဘုရားသခင်နဲ့ဘဲ မိတ်သဟာရဖွဲ့တဲ့ နောဧဟာ ချမ်းသာကြွယ်ဝ ဘို့ထက် ဘုရားသခင်နဲ့အတူလျှောက်လှမ်းရတဲ့ ဘဝကို ပိုမို နှစ်သက်တာကြောင့် လူတွေ ဟားတိုက်လှောင် ပြောင်ခံရတဲ့ လမ်းခရီးကို ရွေးချယ်လျှောက်လှမ်းခဲ့ပေမဲ့ နောက်ဆုံးမှာ ဒီကမ္ဘာလောကကြီးတစ်ခုလုံးကို ပိုင်ဆိုင်ရတဲ့ အခွင့်အရေး ရခဲ့ပါတယ်။ ရေလွှမ်းမိုးပြီးတဲ့ နောက်မှာ ဒီကမ္ဘာပေါ်မှာ နောဧတို့ မိသားစုများသာ ကျန်ခဲ့ တာကြောင့် သူတို့ဟာ အရာခပ်သိမ်းကို ပိုင်ဆိုင်နိုင်ခဲ့ကြပါတယ်။ အဲဒါဟာ ဘုရားသခင်နဲ့ မွေ့လျော် ပြီး ကိုယ်တော်နဲ့ လျှောက်လှမ်းခြင်းမှာ ရတဲ့ အကျိုးတရားပါ။ ကျမ်းစာမှာ အဲဒီလို လူပုဂ္ဂိုလ်တွေ အများကြီး ရှိပါတယ်။ အာဗြဟံ ဆိုရင်လဲ ဘုရားခေါ်သံကြားလို့ ကိုယ်ပိုင် ပစ္စည်း အနည်းငယ်နဲ့ ထွက်လာခဲ့ ရပေမယ့် မကြာခင်မှာ မြေကြီးမဆန့်နိုင်အောင် ကြွယ်ဝချမ်းသာခဲ့တယ်ဆိုတာ ကမ္ဘာဦး အခန်းကြီး (၁၃)မှာ ဖော်ပြ ထားပါတယ်။ ဒါတွေဟာ ဘုရားသခင်နဲ့ မွေ့လျှော်ခြင်းရဲ့ အကျိုးတရားတွေပါ။\nသင့်အိမ်မှ ဒုစရိုက်ကို ပယ်ရှားလျှင် ရွှေကို မြေမှုန့်ကဲ့သို့၎င်း၊ သြဖိရရွှေကို မြစ်၌ရှိသော ကျောက်စရစ်ကဲ့ သို့၎င်း၊ သိုထားရလိမ့်မည်။ ထိုအခါ အနန္တတန်ခိုးရှင်သည် သင်၌ ရွှေရတနာ၊ သင်သုံးရသော ငွေဘဏ္ဍာဖြစ် တော်မူလိမ့်မည်။ (ယောဘ ၂၂း၂၄-၂၅)\nဒါကတော့ တော်တော်လေး အရေးကြီးပါတယ်။ လူတွေရဲ့ ဘဝအသက်တာမှာ ဘုရားသခင်က ကြွယ်ဝချမ်းသာခြင်းကို ပေးချင်သော်လည်း အတားအဆီးဖြစ်ရတဲ့ အဓိက အကြောင်းအရင်းဖြစ်ပါတယ်။ လူတို့ရဲ့ အသက်တာထဲမှာ ဆင်းရဲဒုက္ခကြုံတွေ့ရခြင်းဟာ ပထမဆုံး လူသားဖြစ်တဲ့ သူတွေရဲ့ မနာခံမှုတွေ အဓိက ဖြစ်နေပါတယ်။ အဲဒီမနာခံမှုကို ကျမ်းစာက ဒုစရိုက်လို့ သတ်မှတ်ပါတယ်။ အဲဒီ ဒုစရိုက်တရားက လူတွေရဲ့ အသက်တာ ထဲကို ဆင်းရဲ ဒုက္ခတွေ ဆွဲခေါ်ယူလိုက်ပါတယ်။\nစစ်သူကြီး ယောရှုဟာ အလွန်ကြီးမားခိုင်ခန့်တဲ့ မြို့ရိုးကြီးနဲ့ နေတဲ့ ယေယိခေါမြို့သားတွေကို ဘုရားသခင်က အနိုင်ယူအောင်မြင်ခွင့်ကို သက်တောင့် သက်သာနဲ့ ရရှိခဲ့ပေမဲ့၊ သေးငယ်လှတဲ့ အာဣမြို့ကို တိုက်ခိုက်တဲ့အခါကျတော့ မအာင်မြင်ဘဲ ဆုံးရှုံးမှုသာ ခံစားခဲ့ရပါတယ်။ ဒါကြောင့် ဘုရားသခင်ကို မေးမြန်းတဲ့အခါ လူတစ်ယောက်က ဒုစရိုက်အမှုပြုပြီး ပစ္စည်းအချို့ ခိုးယူထားတာကြောင့် ဖြစ်တယ်လို့ ဘုရားသခင်က အကြောင်း ပြန် ခဲ့ပါတယ်။ အဲဒီကိစ္စကို ရှင်းပြီးတော့မှဘဲ ဘုရားသခင်က အောင်မြင်မှုကို ရရှိ ခံစားစေခဲ့ပါတယ်။\nယနေ့ခေတ်ကြီးမှာ လိမ်လည်လှည့်ဖျားမှ စီးပွားရေးလုပ်ရတာ၊ အောင်မြင်နိုင်မယ်။ စီးပွားဖြစ် ထွန်းနိုင်မယ်လို့ တွေးခေါ်နေတဲ့ ခေတ်ကြီးမှာ ဒီကိစ္စက တော်တော်လေး ခက်ပါတယ်။ တစ်ချို့က ရေသာခို အချောင်လိုက်ပြီး ခိုးဝှက်ပြီးတော့ ကြွယ်ဝချမ်းသာမှုကို တောင့်တ နေကြပါတယ်။ အသက်တာ ထဲမှာ ဒုစရိုက် ရှိနေသ၍ ဘယ်သောအခါမျှ မအောင်မြင်နိုင်ပါ။ အဲဒီလို အောင်မြင်ဘို့ မျှော်လင့်နေသူတွေကို ဘုရားသခင်က ဘယ်သောအခါမျှ ကောင်းကြီးပေးမည်မဟုတ်ပါ။\nသို့သော် သင်က မေးမြန်းပါလိမ့်မယ် အချို့သောသူတွေ ထိုကဲ့သို့ ဆောင်ရွက်လျှက် အောင် မြင်ချမ်းသာနေသူတွေက ဘယ်လိုလဲဆိုပြီး မေးမြန်လာ ခဲ့ရင်တော့ ထိုသူတို့၏ အောင်မြင်ခြင်းမှာ အချိန် ကာလ တစ်ခုသာ ဖြစ်ပါလိမ့်မယ်။ ဘယ်သောအခါမျှ အောင်မြင်ကြွယ်ဝလိမ့်မည် မဟုတ်ပါ။\nယောသပ်ဟာ ဘယ်သောအခါမျှ ဒုစရိုက်ကို မလုပ်ခဲ့ပါဘူး။ သခင်ပိုင်ဆိုင်တဲ့ ပစ္စည်းတွေ သူ့လက်မှာ ကြိုက်သလိုလုပ်နိုင်ပေမဲ့ စိတ်နဲ့တောင် မပြစ်မှားပါဘူ။ သခင့်ရဲ့ ဇနီးက သွေးဆောင်မှု ပြုတဲ့ အခါမှာလည်း အဲဒီအထဲမှာ မြုတ်မသွားဘဲ လွတ်အောင် ရုန်းထွက်ခဲ့ပါတယ်။ အဲဒီအတွက် ဘုရားသခင်က ဒုစရိုက်ကင်းစင်တဲ့ ယောသပ်ကို ဒုတိယ ရှင်ဘုရင် ရာထူးကို ခံစားခွင့်ပေးလိုက်ပါတယ်။ အဲဒါဟာ အပြစ်တရား (ဒုစရိုက်) ကိုရှောင်ရှားတဲ့ သူတွေကို ဘုရားသခင်က ပေးသနားတော်မူတဲ့ အလွန် ထူးခြားကောင်းမွန် တဲ့ ဆုလဒ် သရဖူကြီးပင် မဟုတ်ပါလား။ အသက်တာ တွင် ဘုရားသခင်၏ နှုတ်ခပတ်တော် တန်ခိုးဖြင့် ကြွယ်ဝချမ်းသာမှု တန်ခိုးကို ခံစားနိုင်ကြပါစေ။ (အာမင်)\nမှတ်ချက်။ ။ ဤဆောင်းပါးသည် ကယ်တင်ခြင်း ရပြီးသော်လည်း အသက်တာပိုင်းတွင် အားနည်းသူများကို ရည်ညွှန်းပါသည်။\nPosted by ဦးမင်းလွင် on 15/06/2013\nPosted in: တရားေဟာခ်က္.\tTagged: ဖခင္.\tLeaveacomment\nအခုဆိုရင် ကျွန်တော်ကိုယ်တိုင် သားသမီး (၄) ယောက်ရဲ့ ဖခင်တစ်ဦး ဖြစ်ပါတယ်။ ဖခင် မဖြစ်ခင်ကတော့ ဖခင်ဆိုတာ ကိုယ့်ကို စည်းကမ်းတွေနဲ့ အတင်းကျပ် ထားတဲ့သူ၊ အရိုက်ကြမ်းတဲ့သူ၊ အတင်းတွန်းတဲ့သူ ဆိုပြီး မြင်ခဲ့ပါတယ်။ ကိုယ့်ကို ချက်ပြုတ်၊ လျော်ဖွတ်၊ ပြုစုပေးတဲ့ အမေနဲ့ နှိုင်းယှဉ် လိုက်ရင် အဖေ့ကို အမှတ် ပေးလို့မရတဲ့ ပုဂ္ဂိုလ်ကြီး တစ်ဦးပေါ့။\nဒါပေမဲ့ ကျွန်တော်ကိုယ်တိုင် ဘခင်တစ်ဦး ဖြစ်လာပြီးတော့ သားသမီးတွေကို ကြည့်ရှုရင် ဖခင်တွေရဲ့ နှလုံးသားကို နားလည်လာပါတော့တယ်။ အဲဒီခံစားချက်ကလေးကို ကဗျာ တစ်ပုဒ်လို ချရေးလိုက်တယ်ဗျာ။ ကဗျာဆရာမဟုတ်လို့ အစဉ်မပြေနိုင်ပါဘူ။ ဒါပေမဲ့ အဲဒီ ခံစားချက် ကလေးတွေကို တော့ ချရေးချင်လို့ ဒီကဗျာလေးကို ရေးလိုက်ပါတယ်။\nမင်းကို လမ်းမှန်ကို ရောက်အောင်\nသူခံစား ငိုကြွေးမှုတွေက ပိုများမယ့်သူဖြစ်တယ်။\nPosted by ဦးမင်းလွင် on 14/06/2013\n“နောဧသည် မမြင်သေးသော အမှုအရာတို့ကို ဘော်ပြသော ဗျာဒိတ်တော်ကို ခံရပြီးမှ၊ ယုံကြည်ခြင်း အားဖြင့် ကြောက်ရွံ့သော စိတ်ရှိ၍၊ မိမိအိမ်သူအိမ်သားတို့ကို ကယ်တင်ခြင်းငှါ သင်္ဘောကိုတည်လေ၏။ ထိုသို့ ယုံကြည်ခြင်းအားဖြင့် လောကီ သားတို့ကို အပြစ်တင်၍ ယုံကြည်ခြင်းနှင့်ယှဉ်သော ဖြောင့်မတ်ခြင်း ကိုလည်း အမွေခံရ၏။” (ဟေဗြဲ ၁၁း၇)\nယနေ့ ဤကမ္ဘာလောကကြီးထဲတွင် စွမ်းဆောင်ရည် ထက်မျက်သော လူများစွာ ရှိပါသည်။ အချို့ သည် ငွေကြေး ပြည့်စုံပြီး၊ အချို့ကမူ အရာရှိ၊ အရာခံများဖြစ်သောကြောင့် သြဇာအာဏာလည်း ထက်မြက်ကြ ပါသည်။ ထိုသူတုိ့၏ သားသမီးများသည် သူတို့၏ ဖခင်များအတွက် နေရာတိုင်းတွင် မျက်နှာရပြီူး ဂုဏ်ယူစရာ ကောင်းတတ်ကြပါသည်။\nသို့သော် အချို့မှာမူ ဆန့်ကျင်ဘက် အနေအထားဖြစ်သည်။ ဘခင်ဖြစ်သူက ရိုးသားဖြောင့်မက်မှုဖြင့် ကောင်းစွာ အသက်ရှင်သည်။ သူ၏ ရိုးသားဖြောင့်မက်မှုကို လူအချို့ အသိအမှတ်မပြုကြ။ “ဒီလူက စာအုပ်ကြီးအတိုင်း လုပ်နေတာ” “လူရိုး” “လူအ” စသည်ဖြင့် ပြောဆိုနေကြသည်။ သူတို့၏ သားသမီးများမှာ ဘခင်ဖြစ်သူ၏ ရိုးသားမှု သည် သူတို့အတွက် ရှက်စရာ ဖြစ်နေတတ်ကြသည်။\nနောဧ၏ အသက်တာမှ အနည်းငယ် ဖော်ပြလိုပါသည်။ ဤကမ္ဘာကြီး တစ်ခုလုံးတွင် ရှိသမျှသည် ဆိုးညစ်ခြင်းတို့ဖြင့် ပြည့်လျက် ရှိသည်။ ထိုအခြေအနေကို ကျမ်းစာက ဘုရားသခင်ရှေ့တွင် “ပုပ်စပ်လျက် ရှိသည်” ဟုဖေါ်ပြပါသည်။ ထိုအခြေအနေတွင် ဘုရားသခင်ရှေ့တွင် ထူးခြားသောသူ တစ်ယောက်ရှိသည်။ သူသည် နောဧပင်ဖြစ်သည်။ ကျမ်းစာက ဖော်ပြသည်မှာ\nနောဧသည် ဖြောင့်မတ်သောသူ၊ မိမိအမျိုး၌ စုံလင်သောသူဖြစ်၏။ ဘုရားသခင် နှင့်အတူ သွားလာ၏။ (ကမ္ဘာ ၆း၉)\nဘုရားသခင်သည် နောဧကို တွေ့မြင်ပြီးနောက် ဘုရားသခင်က ဆိုးညစ်နေသော ဤကမ္ဘာလောကကြီးကို စီရင်မည်။ ထိုသို့ စီရင်ရာတွင် ဘုရားသခင်ကို ယုံကြည်ပြီး နောင်တရသောသူများကို ကယ်တင်ရန် ဘုရားသခင်က ပြင်ဆင်ခဲ့သည်။ ထို့အစီအစဉ်အတွက် နောဧကို ဘုရားသခင်က ရွေးချယ်ကာ သင်္ဘောကြီးတစ်စီးကို တည်ဆောက် ရန် နောဧကို တာဝန်ပေးခဲ့သည်။ ထိုသဘောင်္ပေါ်တွင် တိရစ္ဆာန်များကို ဘုရားသခင် သတ်မှတ်ပေးသော အရေ အတွက်အတိုင်း တင်ဆောင်ရန် စီစဉ်ရသည်။ (ကမ္ဘာဦး ၆း၁၃-၂၂)\nဘုရားသခင်၏ အစီအစဉ်အတိုင်း နောဧ ပြုလုပ်ခဲ့သည်။ လူတွေက မည်သို့ထင်သည် မြင်သည် မည်သို့ ဝေဖန်သည်ကို ဂရုမစိုက်။ အမျိုးမျိုး ဝေဖန်ပြစ်တင်မှုများ ရှိကောင်းရှိနိုင်သော်လည်း နောဧ၏ မိသားစုသည် နောဧ ၏ နောက်သို့ တစ်စိုက်မတ်မတ် လိုက်ခဲ့သည်။ ဘခင်ကြီး၏ မားမားမက်မက် ရပ်တည်မှုအပေါ်တွင် မိသားစုက အပြည့်အဝ ယုံကြည်မှုဖြင့် လိုက်ခဲ့သည်။ ထိုမျှမက ဘခင်ကြီးကို ကူညီမှုအပြည်အဝ ပေးခဲ့သည်။\nယခုကဲ့သို့ ဘခင်ကြီးနောဧ၏ ဦးဆောင်မှုကို အပြည့်အဝ ယုံကြည်ခြင်းသည် ဘခင်ဖြစ်သူ၏ တည်ကြည်မှု၊ ဖြောင့်မက်မှုနှင့် ဘုရားဝတ်၌ မွေ့လျော်မှု တို့ကြောင့် ဖြစ်သည်။ ပတ်ဝန်းကျင်က မိမိ၏ ဘခင်ကို မည်သို့ မြင်နေသည်ဖြစ်စေ၊ ဝေဖန်သည်ဖြစ်စေ၊ ဘခင်၏ စကားနှင့် ဘခင်၏ လုပ်ရပ်များကိုသာ ယုံကြည်ခဲ့ခြင်းကြောင့် တစ်အိမ်သားလုံး ကောင်းကြီး မင်္ဂလာဖြစ်ခဲ့သည်။ မည်မျှ ကောင်းကြီး မင်္ဂလာ ဖြစ်ခဲ့ပါသည်။ သူတို့ မိသားစုသည် ကမ္ဘာကြီး တစ်ခု လုံးတွင် သူတို့ မိသားစုသာ ရှိသဖြင့် ဤလောက ကမ္ဘာကြီး တစ်ခုလုံးကို ပိုင်ဆိုင်ရသည်အထိ ကောင်းကြီး ဖြစ်ခဲ့ကြ သည်။\nမိမိတို့၏ သားသမီးများ ဆိုးသွမ်းနေခြင်းကို ပတ်ဝန်ကျင်ကြောင့် ဖြစ်ရသည်ဟု အပြစ်ပုံချတတ်သော ဘခင်များ ရှိကြသည်။ နောဧ၏ ခေတ်ကာလတွင် တစ်ကမ္ဘာလုံး ဆိုးညစ်နေသည့်အချိန်တွင် မိမိ၏ မိသားစုကို နိုင်နင်းစွာ ဆုံးမသွန်သင်နိုင်သော ဘခင်ကြီးကို နောဧကို လေးစားမိသည်။ ယနေ့ ဘခင်များ သည် နောဧ၏ စွမ်းဆောင်ရည် ကို အတုယူရမည် ဖြစ်သည်။ ဘခင်တို့၏ အားနည်းချက်များကြောင့် မိသားစုများ မပျက်စီးပါစေနှင့်။ မိသားစုအတွက် ကောင်းကြီးမင်္ဂလာ သယ်ဆောင်နိုင်သော ဘခင်ကောင်း များ ဖြစ်စေရန် မိမိကိုယ်ကို ပြန်လည် တည်ဆောက်ပါ။ ဘခင်များ၏ ဘုရားဝတ်၌ မွေ့လျော်ခြင်းသည် သားသမီးများကို ကောင်းကြီး ဖြစ်စေနိုင်ပါသည်။\nနောဧ သင်္ဘော ဆောက်လုပ်စဉ်က ပတ်ဝန်းကျင်က ဟားတိုက်ရယ်မော လှောင်ပြောင်ခဲ့ကြပေမည်။ ထိုအခြေအနေမျိုးကို ယနေ့ခေတ်တွင် ကြုံတွေ့ရသည် ဆိုပါက မိမိတို့၏ ဘခင်ကို အမှန်တကယ် ယုံကြည်ကာ ကိုယ့်ဘခင်နောက်သို့ လုံးဝ လိုက်နိုင်ပါမည်လား။ ကိုယ့်ဘခင်ကို ရှေ့တွင် မပြောရဲ သည့်တိုင် နောက် ကွယ်တွင် အကောင်းမမြင်၊ အပြစ်တာကာ “အဖိုးကြီး ကတော့ကွာ” “အဖေဖြစ်နေလို့ ပြောမရလို့သာ လိုက်နေရတာ၊ မလွယ်ပါဘူးကွာ” … စသည်ဖြင့် သင် ပြောနေပါသလား။ ထိုအခြေအနေ မျိုးတွင် ကိုယ့်ဘ ခင်ကို အော်ဟစ်ကာ ပြန်လည် တုန့်ပြန်သူ ဖြစ်နေမလား။ စသည်ဖြင့် မိမိကိုယ်ကို ပြန်လည် စဉ်းစားပါ။\nအထက်ပါ စဉ်းစားစရာ အချက်များကို ကိုယ့်အသက်တာတွင် အမှန်တကယ် ကြုံတွေ့နေရပါက မိမိကိုယ်ကို ပြန်လည် သုံးသပ်ကာ ယနေ့ပင် ဘုရားသခင်၏ ရှေ့တွင် အော်ဟစ်လိုက်ပါ။ ကိုယ်ကိုကိုယ် ပြန်လည် တည်ဆောက် ပြီး ဘုရားသခင်ကို ယုံကြည်သော ခရစ်ယာန် အိမ်ထောင် မိသားစု အဖြစ် ပြန်လည် တည်ဆောက်ပါ။ ဘုရားသခင် ထံက ကြီးမားသည့် ကောင်းကြီး မင်္ဂလာများ ရယူ ခံစားနိုင်သော ဘခင်နှင့် သားသမီးများ ဖြစ်ကြပါစေ။\nPosted by ဦးမင်းလွင် on 12/06/2013\nPosted in: က်မ္းစာေလ့လာျခင္း.\tTagged: ဖခင္.\tLeaveacomment\nသားသမီးကို သင်ရမယ့် အဖေ့တာဝန်အိုဣသရေလအမျိုး၊ နားထောင်လော့။ ငါတို့၏ ဘုရားသခင်ထာဝရဘုရားသည် တဆူတည်းသော ထာဝရဘုရားဖြစ်တော်မူ၏။ သင်၏ ဘုရားသခင် ထာဝရဘုရားကို စိတ်နှလုံးအကြွင်းမဲ့၊ အစွမ်းသတ္တိရှိ သမျှနှင့် ချစ်လော့။ ယနေ့ငါမှာထားသော စကားကို နှလုံးသွင်းရမည်။ ထိုစကားကို သင်၏ သားသမီး တို့အား ကြိုးစား၍ သွန်သင်ရမည်။ အိမ်၌ထိုင်လျက် နေသည်ဖြစ်စေ၊ ခရီး၌ သွားသည်ဖြစ်စေ။ အိပ်လျက်။ ထလျက်ရှိသည်ဖြစ်စေ၊ ထိုစကားကို ပြောရမည်။ ထိုစကားကိုလည်း သင်၏ လက်၌ လက္ခဏာ သက်သေဘို့ ရာ၎င်း၊ သင်၏ မျက်စိကြားမှာ သင်းကျစ်ကဲ့သို့၎င်း ချည်ထားရမည်။ အိမ်တံခါး၊မြို့တံခါးတို့၌လည်း ရေးထားရမည်။ (တရားဟော ၆း၎-၉)\nသားသမီးဆိုတာ အဖေ့ရဲ့ ရတနာလေးတွေ\nဘွားမြင်သော သားသမီးတို့သည် ထာဝရဘုရားဆုချ၍ ပေးသနားတော်မူသော အမွေဥစ္စာဖြစ်ကြ ၏။ အသက်ပျိုစဉ်၊ ဘွားမြင်သော သားသမီးတို့သည် သူရဲလက်၌ ရှိသော မြှားကဲ့သို့ဖြစ်ကြ၏။ (ဆာလံ ၁၂၇း၃-၄)\nဖြောင့်မတ်သောသူ၏ အဘသည် အလွန်ဝမ်း မြောက်လိမ့်မည်၊၊ ပညာရှိသောသားကို ဖြစ်ဘွားစေသောသူသည် ထိုသား၌ အားရဝမ်းမြောက်လိမ့်မည်။ (သုတ္တံ ၂၃း၂၄)\nပညာရှိသောသားသည် အဘဝမ်းမြောက်ခြင်းအကြောင်း၊ မိုက် သော သားမူကား၊ အမိဝမ်းနည်းခြင်းအကြောင်းကို ဖြစ်စေတတ်၏။ (သုတ္တံ ၁၀း၁)\nဖြောင့်မတ်သောသူသည် မိမိဖြောင့်မတ်ခြင်းလမ်းသို့ လိုက်၍၊ သူ၏ သားစဉ် မြေးဆက်တို့သည် မင်္ဂလာရှိကြ၏၊၊ (သုတ္တံ ၂၀း၇)\nစည်းကမ်းနဲ့ ထားတဲ့ အဖေ\nငါ့သား၊ ထာဝရဘုရား ဆုံးမတော်မူခြင်းကို မမှတ်ဘဲမနေနှင့်။ သင်၏ အပြစ်ကို စစ်ဆေး တော်မူသောအခါ စိတ်မပျက် စေနှင့်။ ထာဝရဘုရားသည် ချစ်တော် မူသောသူကို ဆုံးမတော် မူတတ်၏။ နှစ်သက် တော်မူသော သားကို ဒဏ်ခတ်တော်မူတတ်၏။ (သုတ္တံ ၃း၁၁-၁၂)\nသူငယ်ကို မဆုံးမဘဲ မနေနှင့်၊၊ ကြိမ်လုံးနှင့် ရိုက်သော်လည်း သူသည်မသေ၊၁၄ကြိမ်လုံးနှင့် ရိုက်၍ သူ၏ အသက်ဝိညာဉ်ကို မရဏာနိုင်ငံမှ ကယ်နှုတ်ရမည်၊၊ (သုတ္တံ ၂၃း၁၃-၁၄)\nသင့်ကို ဖြစ်ဘွားစေသော အဘ၏ စကားကို နားထောင်လော့၊၊ အသက်ကြီးသော အမိကို မထီမဲ့မြင် မပြုနှင့်၊၊ (သုတ္တံ ၂၃း၂၂)\nအဖေ့ရဲ့ သက်သေခံချက်ကို ပြန်ပြောပါ။\nကိုယ်သားတို့အားပြောကြလော့။ သူတို့သည် သူတို့သားတို့အားပြောကြစေ။ သူတို့သားတို့သည်လည်း ဆက်နွှယ်သောအခြားသူတို့အား ပြောကြစေ။ (ယောလ ၁း၃)\nအဖေ ဂရုစိုက်တဲ့ ကျမ်းပိုဒ်\nအဘတို့၊ ကိုယ်သားသမီးကို စိတ်ဆိုးစေခြင်းငှါ မပြုကြနှင့်၊ သခင်ဘုရား၏အလိုတော်နှင့်ညီသော ဆုံးမသွန် သင်ခြင်း ကို ပြုလျက်ကျွေးမွေးကြလော့။ (ဧဖက် ၆း၎)\nအဘတို့၊ ကိုယ်သားသမီးကိုစိတ်ဆိုးစေခြင်းငှါ မပြုကြနှင့်။ ထိုသို့ပြုလျှင်၊ သူတို့သည်အားလျော့ စိတ်ပျက်ခြင်းသို့ ရောက်ကြလိမ့်မည်။ (ကောလောသဲ ၃း၂၁)\nဘုရားသခင်သည် သန့်ရှင်းသောဘုံဗိမာန်တော်၌ စံပယ်လျက် မိဘမရှိ သောသူတို့၏ အဘဖြစ်၍ မုတ်ဆိုးမ တို့ဘက်မှာ တရားစီရင်တော်မူ၏။ (ဆာလံ ၆၈း၅-၆)\nအဘသည် သားတို့ကို သနားစုံမက်သည်နည်းတူ၊ ထာဝရဘုရားသည် ကြောက်ရွံ့သော သူတို့ကို သနားစုံမက်တော် မူ၏။ (ဆာလံ ၁၀၃း၁၃)\nသားကလည်း၊ အဘ၊ အကျွန်ုပ်သည်ဘုရားသခင်ကို၎င်း၊ ကိုယ်တော်ကို၎င်း ပြစ်မှားပါပြီ။ ယခုမှစ၍ ကိုယ်တော်၏သားဟူ၍ ခေါ်ခြင်းကိုမခံထိုက်ပါဟု ဆိုလျှင်၊ အဘက၊ မြတ်သောဝတ်လုံကိုယူခဲ့၍သူ့ကို ခြုံကြ၊ သူ၏လက်၌လက်စွပ်တန်ဆာကိုဆင်ကြ။ ခြေနင်း ကိုလည်း စီးစေကြ။ ဆူအောင် ကျွေးသော နွားကလေးကို ယူ၍သတ်ကြ။ သို့ပြီးမှငါတို့သည် စားကြကုန်အံ့။ ပျော်မွေ့ခြင်းကို ပြုကြကုန်အံ့။ ငါ့သားသည်အထက်ကသေ၏၊ ယခုရှင်ပြန်၏။ အထက်က ပျောက်၏၊ ယခုတွေ့ပြန် ၏ဟု အစေအပါတို့ကိုဆိုပြီးမှ၊ ထိုသူအပေါင်းတို့သည် ပျော်မွေ့ခြင်းကိုပြုကြ၏။ (လုကာ ၁၅း၂၁-၂၄)\nသားသမီးတွေကို ရင်ခွင်ထဲမှာ ထားချင်တဲ့ အဖေ\nထိုအခါ ငါက၊ မထိတ်လန့်ကြနှင့်၊ သူတို့ကို မကြောက်ကြနှင့်။ သင်တို့ရှေ့မှာကြွတော်မူသော သင်တို့၏ ဘုရားသခင် ထာဝရဘုရားသည် သင်တို့ မျက်မှောက်၊ အဲဂုတ္တုပြည်၌၄င်း၊ သင်တို့လိုက်လာသော လမ်းတ ရှောက်လုံး၊ ဤအရပ်တိုင်အောင် အဘသည် သားကိုချီပိုက်သကဲ့သို့၊ သင်တို့၏ဘုရား သခင်ထာဝရဘုရားသည် သင်တို့ကိုချီပိုက်တော်မှုသောကျေးဇူးတော်ကို ခံရာ တော၌၄င်း၊ သင်တို့အဘို့ ပြုတော်မူသကဲ့သို့၊ သင်တို့ဘက်၌ စက်ကူတော်မူမည် (တရားဟော ၁း၂၉-၃၁)\nကောင်းစားချင်ရင် မိဘကို ရိုသေ\nသင်၏ဘုရားသခင် ထာဝရဘုရားပေးသနားတော်မူသော ပြည်၌ သင်၏ အသက်တာရှည်မည် အကြောင်း၊ သင်၏မိဘကိုရိုသေစွာ ပြုလော့။ (ထွက်မြောက်ရာ ၂၀း၁၂)\nဆုံးမတာကို မကြိုက်ရင် အဖေ့သားမဟုတ်\nသင်တို့သည် ဆုံးမတော်မူခြင်းကိုခံလျှင်၊ သားတို့ကိုပြုသကဲ့သို့၊ ဘုရားသခင်သည် သင်တို့ ကိုပြုတော်မူ၏။ အကြောင်းမူကား၊ အဘမဆုံးမသောသား တစုံတယောက်ရှိသလော။ ၈သားအပေါင်းတို့သည် ခံတတ်သော ဆုံးမခြင်းကို သင်တို့သည် မခံဘဲနေလျှင်၊ သားအရင်းမဟုတ်၊ မင်းဦးမင်းလွင်ရသော သားဖြစ်ကြ၏။ (ဟေဗြဲ ၁၂း၇-၈)\nဖခင်များနေ့မှာ ဖခင်များကို ဂုဏ်ပြုပါ။\nဖခင်ဆိုသည်မှာ ကျွန်ုပ်တို့၏ ဘဝအသက်တာတွင် အရေးကြီးသော နေရာ အစိတ်အပိုင်းတွင် ရှိနေပါသည်။ ဖခင်က ကျွန်ုပ်တို့ကို လောကကြီးထဲတွင် ကောင်းစွာ အသက်ရှင်ရန် လမ်းပြသွန်သင်ပေးခဲ့သော ပထမဦးဆုံးသော လက်ဦးဆရာ တစ်ဦးဖြစ်ပါသည်။ ဖခင်များသည် သားသမီးများအတွက် အမြဲတမ်း အနုတ်လက္ခဏာ ဘက်မှ နေကာ စဉ်းစားပေးတတ်သူမဟုတ်။ အပေါင်းလက္ခဏာ ဘက်မှ နေကာ စဉ်းစားပေးတတ်သူ ဖြစ်သည်။\nဖခင်များသည် ကျွန်တော်တို့၏ နှလုံးသားမှ တောင့်တမှုများကို အမြဲတမ်း ဖြည့်ဆည်းပေးတတ်သူဖြစ်သည်။ ဖခင်သည် ကျွန်တော်တို့ ဘဝတွင် အကောင်ဆုံးသော အဖော်မွန် ဖြစ်ပါသည်။ ဖခင်များသည် သားသမီးများ၏ ဘဝတွင် အများဆုံး လွှမ်းမိုးနိုင်သူဖြစ်သည်။ သူ၏ အစီအစဉ်နှင့် ရည်မှန်းချက်များကို တစ်ခါတစ်ရံ တိုက်ရိုက်သော်လည်းကောင်း၊ တစ်ခါ တစ်ရံ မိခင်ဖြစ်သူမှ တစ်ဆင့်သော်လည်းကောင်း ကလေးများအတွက် အမြဲ ဆောင်ရွက်တတ်သူ ဖြစ်ပါသည်။\nလောကတွင် ဖခင်မရှိဘဲ ကြီးပြင်းလာသူတွေ အများအပြား ရှိပါသည်။ အကြောင်း အမျိုးမျိုးကြောင့် ဖြစ်နိုင်ပါသည်။ ဖခင်များ နှင့် ကြီးပြင်ခွင့် သူတို့၏ ထိန်းသိမ်း စောင့်ရှောက်မှုအောက်တွင် အသက်ရှင်ခွင့် ရသောသူတို့သည် ဘုရားသခင်၏ ကြီးမားသော ကောင်းကြီးမင်္ဂလာ တစ်ခု ဖြစ်ကြောင်း နားလည် သင့်ပေသည်။ အချို့သောသူတို့သည် ဖခင် မရှိဘဲ လောကတွင် နေထိုင်ရသော်လည်း သူတို့သည် အမြဲတမ်း ဖခင်ကို တောင့်တ အသက်ရှင် နေတတ်ပါသည်။\nကျွန်တော်တို့သည် အမြဲတမ်း ဖခင်များကို ရိုသေလေးစားသင့်ပါသည်။ ကျွန်တော်တို့၏ ဘဝတွင် အကောင်းဆုံး နေရာများကို သူတို့အား ပေးသင့်ပါသည်။ သူတို့သည် ကျွန်တော်တို့ ဘဝထဲမှ အရာအားလုံးနှင့် ထိုက်တန်ပါသည်။ ထို့ကြောင့် ဖခင်များကို ဂုဏ်ပြုပေးရန် ဖခင်များနေ့ ဆိုသည်မှာ မဖြစ်မနေ ရှိသင့်သော နေ့ရက် တစ်ခုဖြစ်ပါသည်။\nဤနေ့သည် ကျွန်တော်တို့ ခံစားရသည့် နေ့ရက်များတွင် အလှပဆုံးသော နေ့တစ်ရက် ဖြစ်ပါသည်။ အဘယ်ကြောင့်ဆိုသော် ကျွန်တော်တို့၏ ဖခင်အပေါ်တွင် ထားရှိသော နှလုံးသားနှင့် မေတ္တာ တရားကို ဖော်ကျူးခွင့်ရသည့် နေ့တစ်နေ့ ဖြစ်သောကြောင့် ဖြစ်ပါသည်။ သင့်ဖခင် အသက်ရှင် ထင်ရှား ရှိနေပါလျှင် ပြောခွင့်ရ နိုင်သေးသည်မှာ “အဖေဟာ ကျွန်တော်တို့ရဲ့ ဘဝမှာ အလွန် အရေးကြီးသောသူ တစ်ယောက် ဖြစ်ပါတယ်။” ဟူ၍ ဖြစ်ပါသည်။ ကျွန်တော်ကိုယ်တိုင်ကတော့ ထိုအခွင့်အရေး မရှိတော့ပါ။ ကျွန်တော့်ဖခင်မှာ ကျွန်တော် အသက် (၂၀) အရွယ်တွင် ဆုံးပါးသွား သောကြောင့် ဖြစ်ပါသည်။ ထိုအချိန်က ဖခင်ဆိုသည်မှာ အဘယ်လောက် အရေးပါကြောင်း ကျွန်တော် မသိသေးသည့် အချိန်ဖြစ်ပါသည်။ ကျွန်တော်သည် ထိုကိစ္စအတွက် ဖခင်များနေ့ရောက်တိုင်း ဝမ်းနည်း စိတ်မကောင်းစရာ အဖြစ်မျိုးအဖြစ် ခံစားနေရပါသည်။\nကျွန်တော်ကိုယ်တိုင် ဖခင်ကို ဂုဏ်မပြုနိုင်သော်ငြားလည်း မိတ်ဆွေ၊ သူငယ်ချင်းများနှင့် ယုံကြည်သူ ဓမ္မ မိတ်ဆွေများကိုမူကား ဖခင်ကို ဂုဏ်ပြုစကား ပြောစေချင်ပါသည်။ ဖခင်များနေ့သည် သင့်အတွက် နေ့ထူးနေ့မြတ် ဖြစ်ပါသည်။ ယခုပင် ဖခင်များနေ့အတွက် ကြိုတင် ပြင်ဆင်၍ မိမိ ဖခင်ကို ဂုဏ်ပြုဖြစ်အောင် ဂုဏ်ပြုလိုက်ပါ ဟု တိုက်တွန်းလိုက်ပါသည်။\nဖခင်များနေ့ ဖြစ်ပေါ်လာပုံ သမိုင်း\nPosted by ဦးမင်းလွင် on 10/06/2013\nနောက်တစ်ပတ် တနင်္ဂနွေနေ့ဟာ ဖခင်များနေ့ ဖြစ်တာကြောင့် ဖခင်များနေ့နဲ့ ပတ်သတ်တဲ့ သမိုင်းကြောင်းလေးကို ဗဟုသုအနေဖြင့် မှတ်သားနိုင်စေဘို့ တတ်နိုင်သလောက် ရှာဖွေ စူစည်းပြီး ဖော်ပြလိုက်ပါတယ်။\n၁၉၀၉ ခုနှစ် မှာ ကျင်းပတဲ့ မိခင်များနေ့မှာ သင်းအုပ်ဆရာက မိခင်များကို ဂုဏ်ပြုတဲ့ တရားဒေသနာကို ဟောပြောနေပါတယ်။ အဲဒီအချိန်မှာ Sonora Smart Dodd ဆိုတဲ့ အမျိုးသမီးတစ်ဦးဟာ ဖခင်ကိုလည်း ဂုဏ်ပြုချင်တဲ့ နှလုံးသားဖြစ်လာပါတယ်။ ဒါကြောင့် ဝတ်ပြု ကိုးကွယ်မှု အစီအစဉ် ပြီးသွားတဲ့အခါမှာ သင်အုပ်ဆရာထံကို ချက်ချင်းသွားခဲ့ပါတယ်။ အဲဒီနောက်မှာတော့ မိခင်များနေ့ ရှိသကဲ့သို့ ဖခင်များနေ့ကို သတ်မှတ်ပြီး ဂုဏ်ပြုသင့်တဲ့အကြောင်း ပြောဆို တင်ပြခဲ့ပါတယ်။ အဲဒီနောက်မှာတော့ သူမ ဖခင်ရဲ့ မွေးနေ့ဖြစ်တဲ့ ဂျွန်လ (၅) ရက်နေ့မှာ ပြုလုပ်လိုကြောင်း ထပ်မံပြောဆိုခဲ့ပါတယ်။ ဒါပေမဲ့ သင်းအုပ်ဆရာက အဲဒီရက်မှာ ပြုလုပ်မယ်ဆိုရင် ပြင်ဆင်ချိန် အလွန်နည်းပါးနေလို့ တရားဟောချက် ပြင်ဆင်ဘို့ အချိန်ရအောင် ဂျွန်လ တတိယနေ့မှာ ပြုလုပ်ဘို့ အတည်ပြု ပြောဆိုခဲ့ပါတယ်။\nသူမရဲ့ ဖခင် ဖြစ်သူ Mr William Jackson Smart ဟာ အမေရိကန်နိုင်ငံရဲ့ ပြည်တွင်းစစ်ပွဲမှာ ပါဝင် စစ်မှုထမ်းခဲ့တဲ့သူပါ။ သူ့ရဲ့ ဇနီးဟာ စောစောစီးစီး သေဆုံးသွားခဲ့ပါတယ်။ အဲဒီနောက်မှာတော့ သူဟာ နောက်အိမ်ထောင် မပြုတော့ဘဲ ကလေး (၆) ယေက်ကိုသာ ပြုစု ပျိုးထောင် သွန်သင် ကျွေးမွေးခဲ့ပါတယ်။ အဲဒီ မေတ္တာကို အပြည့်အဝ ခံစားရတဲ့ Dodd ဟာ ဖခင်ကို ဂုဏ်ပြုဘို့သာ စိတ်ထဲမှာ ဆန္ဒပြင်းပြနေပါတော့တယ်။\nအဲဒီဆန္ဒကို အကောင်အထည်ဖော်ဘို့ ကြိုးစားကာ စီပွားရေးသမားများ၊ နိုင်ငံရေးသမားများနဲ့ အသင်းတော် ခေါင်းဆောင် များကို ချဉ်းကပ်ကာ နိုင်ငံတော် အသိအမှတ်ပြုတဲ့ နေ့တစ်နေ့ ဖြစ်အောင် ကြိုးစား အားထုပ်ခဲ့ပါတယ်။ အောင်မြင်မှု ရရှိခဲ့ပါတယ်။ ဒါကြောင့် ၁၉၁၀ ခုနှစ် ဂျွန်လ တတိယပတ်မှာ ဖခင်များနေ့ အခန်းအနားကို ဝါရှင်တန် မြို့တော်ကြီးမှာ အောင်မြင်စွာ ကျင်းပနိုင်ခဲ့ပါတယ်။\nအဲဒီလိုနဲ့ ဝါရှင်တန်မှာသာမက အခြားပြည်နယ်များကိုလည်း တဖြည်းဖြည်း ပြန့်နှံ့ သွားခဲ့ပါတယ်။ ၁၉၁၃ ခုနှစ်မှာ တော့ အများပြည်သူ အားလပ်ရပ်အဖြစ် အသိအမှတ်ပြုရန် ကွန်ဂရက်မှာ သဘောတူညီမှု ရရှိခဲ့ပါတယ်။ ဒါပေမဲ့ အဲဒီအချိန်အထိ တစ်နေရာနဲ့တစ်နေရာ နေ့ရက်တွေက မတူညီဘဲ ကိုယ့် အစီအစဉ်နဲ့ ကိုယ် အစဉ်ပြေသလိုသာ လုပ်ဆောင်နေခဲ့ကြပါတယ်။ ၁၉၁၆ ခုနှစ်မှာ သမ္မတ Woodrow Wilson က ဖခင်များနေ့ ကျင်းပတဲ့ ဝါရှင်တန်ပြည်နယ်ကို သွားရောက်ပြီး အစီအစဉ်တစ်ခုမှာ မိန့်ခွန်း ပြောကြားခဲ့ပြီး တစ်နိုင်ငံလုံး အသိအမှတ်ပြုနိုင်တဲ့ အခြေအနေရောက်ဖို့ ဆွေးနွေးခဲ့ပါတယ်။ ဒါပေမဲ့ ကွန်ဂရက်က အဲဒီကိစ္စကို သဘောမတူညီခဲ့ဘဲ ပယ်ချခဲ့တာကြောင့် တစ်ဖန် ပြန်လည်ပြီး အဆင်မပြေ ဖြစ်ခဲ့ရပါတယ်။ အဲဒီနောက်မှာတော့ နိုင်ငံတော် အသိအမှတ်ပြု နေ့ရက် အဖြစ် သမ္မတ Calvin Coolidge ကြော်ငြာပေး ခဲ့တာ ကတော့ ၁၉၂၄ ခုနှစ် ရောက်မှ ဖြစ်ပါတယ်။\nဒါပေမဲ့အဲဒီလို ကြော်ငြာပေးခဲ့ပေမဲ့ တကယ့်တစ်ကယ် အတည်ဖြစ်သွားခဲ့တာကတော့ ၁၉၆၆ ခုနှစ် ရောက်တဲ့အခါမှ သမ္မတကြီး Lyndon B. Johnson က နှစ်စဉ် ဇွန်လ၏ တတိယပတ် စနေနေ့နေ့မှာ တစ်နိုင်ငံလုံးတွင် ကျင်းပရန် သတ်မှတ်လိုက်လေတော့သည်။ အဲဒီလို သမ္မတက နိုင်ငံတော် အစီအစဉ်နဲ့ နှစ်စဉ် ကျင်းပဘို့ သတ်မှတ်ပေးလိုက်တာတောင် တော်တော်ကြာမှ တစ်နိုင်ငံလုံးမှာ အတည်ဖြစ်သွားပါတယ်။ အဲဒီလိုဖြစ်လာဘို့ နောက်ထပ် (၆) နှစ် ထပ်မံ အချိန်ယူရပြန်ပါတယ်။ ၁၉၇၂ ခုနှစ် သမ္မတ Richard Nixon လက်ထက်ရောက်မှ လက်မှတ်ထိုးတာကြောင့် နိုင်ငံတော်ရဲ့ ဖခင်များနေ့အဖြစ် အတည်ဖြစ်သွားခဲ့ပါတယ်။\nနောက်ပိုင်းတွင် အခြားနိုင်ငံများကလည်း ထိုအစီအစဉ်ကို သဘောကျ နှစ်ချိုက်ပြီး လိုက်လံ ကျင်းပခဲ့ကြတယ်။ ဒါပေမဲ့ တစ်နိုင်ငံနှင့်တစ်နိုင်ငံ နေ့ရက်များမှာ မတူညီကြပါဘူး။ အများစု ကျင်းပကြတဲ့ နေ့ရက်ကတော့ ဇွန်လ၏ တတိယပတ် တနင်္ဂနွေနေ့သာ ဖြစ်ပါတယ်။\nဖခင်များနေ့ကို ကျင်းပဘို့ ဦးစွာ လှုံ့ဆော်မှုပြုခဲ့တဲ့ အမျိုးသမီးကြီး Sonora Smart Dodd ဟာ ချီကာဂိုမြို့မှာ ရှိတဲ့ အနုပညာ တက္ကသိုလ်မှာ ပညာသင်ကြားခြဲု့ပီးနောက် ၁၉၇၄ ခုနှစ် အရောက်မှာတော့ အသက် (၉၄) အရွယ်မှာ ကောင်းကင်ဘုံကို ဝင်စားသွားတယ်လို့ သိရပါတယ်။\nဤစာမျက်နှာကို အောက်ပါ website များကို အခြေပြုပြီး သင့်လျှော်သလို အကျဉ်းချုပ် စီစဉ်ကာ ဘာသာပြန် ဖော်ပြပေးပါသည်။\n““သင်တို့သွား၍ လူမျိုးတကာတို့အား ငါ့တပည့် ဖြစ်စေလျက် ခမည်းတော်၊ သားတော်၊ သန့်ရှင်းသာ ၀ိညာဉ်တော်၏ နာမ၌ ဗတ်္တိဇံကိုပေးကြလော့။ ငါသည် သင်တို့အားပေးသမျှသော ပညတ်တော် တို့ကို စောင့်ရှောက်စေခြင်းငှါ ဆုံးမသြ၀ါဒပေး ကြလော့။ ငါသည်လည်း ကပ်ကမ်္ဘာကုန်သည့်တိုင် အောင် သင်တို့နှင့်အတူ အစဉ်မပြတ်ရှိသည်ဟု တပည့်တော်တို့အား မိန့်တော်မူ၏””(မဿဲ ၂၈း၂၉-၃၀)။\nအထက်ပါ ကျမ်းပိုဒ်သည် သခင်ယေရှု လောကတွင် အသက်ရှင်နေထိုင်စဉ် ခမည်းတော်က မိမိအား စေခိုင်း ထားသော တာဝန်များကို အတူတကွ ထမ်းဆောင်ခဲ့သော တပည့်တော်တို့အား သူမရှိသောအခါတွင် ဆက်လက် လုပ်ဆောင်ရန် မိန့်ကြားခဲ့ခြင်း ဖြစ်သည်။ ဤ မိန့်မှာချက်သည် ရှေးဦး ယုံကြည်သူများ အတွက်သာ မဟုတ်ပါ။ ယနေ့ (၂၁) ရာစုတွင် အသက်ရှင် နေထိုင်ကြသော ခရစ်တော်ဘုရား၏ ကယ်တင် ခြင်းအမှုကို ယုံကြည် လက်ခံကြ ကုန်သော ယုံ ကြည်သူတိုင်းနှင့် တိုက်ရိုက် သက်ဆိုင် နေဆဲဖြစ် သည်။\nထို့ကြောင့် ယနေ့ (၂၁) ရာစု ယုံကြည်သူ အယောက်စီတိုင်းသည် သခင်ယေရှု တာဝန်ပေး အပ်ခဲ့သော တစ်နည်း အားဖြင့် သခင်ယေရှု လုပ် ဆောင်ခဲ့သော ကယ်တင်ခြင်း အကြောင်း အရာများကို မိမိလက်ခံ ယုံကြည်ရုံမျှ မဟုတ်ဘဲ မိမိနှင့်ထိတွေ့သော လူသားတိုင်းကို ဆက်လက် ဝေငှရန် လုပ်ဆောင်ရပါမည်။ ဤသည်ကား ကျွန်ုပ်တို့ ယုံကြည် သူတိုင်းအား ဘုရားပေး အပ်ထားသော တာဝန် ဖြစ်သည်။ ယုံကြည်သူတိုင်း အတွက် ဘုရားသခင် ၏ အမိန့်တော်ဖြစ်သည်။ သင်တစ်ဦးတည်း ကယ်တင်ခြင်းကို အတ်္တကြီးစွာဖြင့် မိမိအတွက်သာ သိမ်းဆည်း မထားပါနှင့်။ ဤ ကယ်တင်ခြင်း အလင်းတရားကို တစ်ပါးသူတို့ ဆက်လက်ဝေငှရန် အတွက် မိမိအသက်တာကို ဆက်ကပ်အပ်နှံ၍ လုပ်ဆောင်ရန် အချိန်တန် နေပြီဖြစ်သည်။ ခရစ်တော်၏ ကယ်တင်ခြင်းကို မခံစားရဘဲ ဤလောကကြီးမှ ထွက်ခွာသွားရသူ ဒုနှင့်ဒေး ရှိနေပါသည်။ ထိုသူတို့ ၏ အသက် ၀ိညာဉ် ကယ်တင်ခြင်း ခံစားရရန် အတွက် ဘုရားသခင်သည် ကျွန်ုပ်တို့ အသက်တာကို သူနှင့်နှင့်အတူ လက်တွဲလုပ်ဆောင်ရန် အလိုရှိနေ ပါသည်။\nဆရာ ယုဒဿန်သည် ဘုရားသခင်၏ အလိုတော်ကို နက်ရှိုင်းစွာ သိရှိ ခံစားခဲ့ရ ပြီးသည့်နောက် ဘုရားရှင် စေခိုင်းတော် မူသော အမှုတော် အတွက် မြန်မာ ပြည်သူ ပြည်သား အယောက်စီတိုင်း ဘုရားသခင်၏ မေတ္တာတော်နှင့် အပြစ် ခွင့်လွှတ်ခြင်းကို ခံစားရရှိရန် အတွက် ဆက်ကပ်အ သက်ရှင် ခဲ့သောကြောင့် ကျွန်ုပ်တို့အယောက်စီတိုင်း ဘုရားသခင်၏ ကောင်းမြတ်ခြင်းကို ခံစားရရှိ ခဲ့ပါသည်။ ဆရာယုဒဿန်၏ ကိုယ်ကျိုးစွန့် လုပ်ဆောင်ခဲ့သော ရလဒ်ဖြစ်ပါသည်။ ထို့ကြောင့် နောက်ဆုံးသော ကာလသည် တရွေ့ရွေ့နီးကပ် လာနေပြီ ဖြစ်သည်။ ယုံကြည်သူ မိတ်ဆွေ ယုံကြည် ရုံနဲ့တင် မိမိအသက်တာကို စိတ်ကြိုက်မောင်းနှင် အသက်ရှင်သွားမယ်ဆိုရင် ဘုရားပေးသောတာ ၀န်ကို ဥပေက္ခာ ပြုနေသော၊ တာဝန်မဲ့စွာ အသက် ရှင်နေသော၊ ဘုရား၏ကောင်းကြီးကို အတ္တ ကြီးစွာ ခံစား အသက်ရှင်နေသော၊ ဘုရားသခင်၏ မျက်မှောက်တော်၌ အသက်ရှင်နေသော်လည်း တာဝန် မဲ့စွာ အသက်ရှင်နေသော ယုံကြည်သူတစ်ယောက် သက်သက်သာ ဖြစ်နေ ပါမည်။\nမိတ်ဆွေ ဘုရားရှင် ပေးအပ်သော တာဝန်ကို လုပ်ဆောင်ရာတွင်လည်း သင်တစ်ဦးတည်း လုပ်ဆောင်နေရမည် မဟုတ်ပါ။ ဘုရားရှင် ကိုယ်တော်တိုင် အတူလုပ်ဆောင်ပေး နေမည်ဖြစ် ကြောင်း နှုတ်ကပတ်တော် အားဖြင့် ကတိထားရှိ ပါသည်။ ကပ်ကမ္ဘာ ကုန်သည့်တိုင်အောင် ဖြစ်ပါ သည်။\nထို့ကြောင့် ဘုရားရှင်က ကျွန်ုပ်တို့အား သူ၏ အမှုတော်မြတ် အကြံအစည်တော် အတွက် ယုံကြည်သူတိုင်း ပါဝင် လက်တွဲ လုပ်ဆောင်ရန် ဆန္ဒ တော် ရှိသည့် အတိုင်း ထိုအမိန့်တော် မြတ်ကို နာခံ လိုသော ယုံကြည်သူများ၏ နှလုံးသား များကိုလည်း စစ်ဆေးလျက်ရှိပါသည်။\nယုံကြည်သူ မိတ်ဆွေ အနေဖြင့် ပြန်လည် တုံ့ပြန်ရန် အချိန်သည် ယခုပင် ရောက်နေပြီ။ စဉ်းစားပါ မိတ်ဆွေ။ ယုံကြည်ရုံပဲ အသက်ရှင် နေထိုင် သွားမှာလား.. ကိုယ်တော်ကို ချစ်ကြောင်း၊ နာခံ ကြောင်းကို ဘုရားပေးတဲ့ တာဝန်ကို လက်ခံပြီး တုံ့ ပြန်ရင်း အစေခံ အသက်ရှင်မှာလား..။\nကိုယ်တော် (ခရစ်တော်) ကတော့ သူချစ် တဲ့ယုံကြည်သူတိုင်းရဲ့ တုံ့ပြန်တဲ့ နှလုံးသားကို စောင့်စားရင်း သူနှင့်အတူ လက်တွဲလုပ်ဆောင်ဖို့ စောင့် စား မျှော်လင့်နေတဲ့အတွက် စိန်ခေါ်သံမှ တဆင့် စိန်ခေါ်လိုက်ပါရစေ..။\n၂၀၁၀ ခုနှစ် ဂျူလိုင်လထုပ် စိန်ခေါ်သံမဂ္ဂဇင်းမှ ဆရာ ပေါလ်ဇံ၏ ရေးသားချက်ကို ပြန်လည် ကူးယူ ဖေါ်ပြပါသည်။\nPosted by ဦးမင်းလွင် on 08/06/2013\nPosted in: တရားေဟာခ်က္.\tTagged: တရားေဟာခ်က္.\tLeaveacomment\nဒီရက်ပိုင်းအတွင် အလုပ်များနေတာကြောင့် စာရေးဘို့ ပျက်ကွက်နေပါတယ်။ ကျွန်တော့်ရဲ့ ဒီဘလောဂ်ကလေးကို အစဉ်အားပေး လာရောဖတ်ရှုတဲ့ အွန်လိုင်းမိတ်ဆွေတွေကို အရမ်းအားနာမိပါတယ်။\nဒါကြောင့် စာမရေးနိုင်ပေးမဲ့ နှုတ်ခပတ်တော်နဲ့ ခွန်အားယူနိုင်ဘို့ MP3 တရားဟောချက်ကလေးတွေကို တင်ပေးလိုက်ပါတယ်။ မိမိတို့ရဲ့ Handphone နဲ့ MP3 ပလေးယာ လေးတွေထဲမှာ ထဲ့ပြီး ဘစ်ကား စီးတဲ့အခါ၊ အလုပ်လုပ်နေတဲ့အခါ၊ သွားလာရင်း နာထောင်နိုင်ဘို့ တရားဟောချက်ကလေးတွေ တင်ပေးလိုက်ပါတယ်။\nဒီတရားဟောချက်တွေဟာ ကျွန်တော်တို့ ကိုးမိုင်ခရစ်ယာန်အသင်းတော် မှာ ဝေငှတဲ့ တရားဟောချက် များ ဖြစ်ပါတယ်။\nဒေါင်းလုပ်ဆွဲတဲ့အခါမှာလည်း အကြာကြီး ဆွဲစရာ မလိုအောင် ဖိုင်ဆိုက် သေးသေးလေး ဖန်တီးပေးလိုက်ပါတယ်။ အင်တာနက် နှေးကွေးတဲ့ နေရာမှာတောင် ပြဿနာ မရှိအောင် ကြိုးစားပေးထားပါတယ်။\nအားလုံးကျေနပ် ခွန်အားရနိုင်မယ်လို့ မျှော်လင့်ထားပါတယ်။\nRev. Dr ပေါလ်ခေကျိုင်း၏ တရားဟောချက်\nဆရာ ဇော်ကိုမိုင်၏ တရားဟောချက်\nRev. မင်းလွင် ၏ တရားဟောချက်


ချောင်ပုလဲပုတီးထုတ်လုပ်သူများ | တရုတ်ချောင်ပုလဲပုတီးစက်ရုံ & ပေးသွင်း\nAA16-17mm Big Baroque ပုလဲကြိုးကင်းပုတီးဖြူ, သဘာဝအရောင် Baroque ပုလဲ, Flameball ပုလဲ, Undrilled\nBaroque ပုလဲသည်လက်ဝတ်ရတနာဈေးကွက်တွင်ဆွဲဆောင်မှုအရှိဆုံးအော်ဂဲနစ်ကျောက်မျက်များထဲမှတစ်ခုဖြစ်သည်။ ၎င်းသည်မည်မျှထူးခြားသည်ကိုကမ္ဘာကိုပြသလိုသည့်သတ္တိရှိသောအမျိုးသမီးများအတွက်အကောင်းဆုံးနည်းလမ်းဖြစ်သည်။\n15-16mm Big Baroque Pearl Loose Bead၊ ပုလဲလက်ဝတ်ရတနာပြုလုပ်ရန်အတွက်တောက်ပသောအရည်အသွေးကောင်းသည့်ပုလဲ\nBaroque ပုလဲဆိုတာဘာလဲ ငါမကြာသေးမီကဤမေးခွန်းကိုမေးတယ်။ ကျွန်ုပ်၏အဖြေဒါဟာပုံသဏ္aboutာန်နှင့်သက်ဆိုင်ပါသည်။ Baroque ဟူသောစကားလုံးသည်ပုလဲ၏ပုံသဏ္technicalာန်ကိုနည်းပညာဆိုင်ရာအသုံးအနှုန်းများဖြင့်ဖော်ပြသည်။\nAAA 13-14mm ဒင်္ဂါးပြားပုလဲ၊ သဘာဝအဖြူရောင်ရေချိုပုလဲ၊ ယဉ်ကျေးသောပုလဲများ၊ တူးထားသောပုလဲပုတီးများ\nဤရွေ့ကားသင့်ရဲ့လက်ဝတ်ရတနာချမှတ်ခြင်းများအတွက်လှပသောအကြွေစေ့ပုလဲဖြစ်ကြသည်။ သူတို့ကိုပုလဲလည်ဆွဲ၊ လက်ကောက်နှင့်ကွင်းများသို့မဟုတ်လက်ဝတ်ရတနာအလှဆင်မှုများပြုလုပ်နိုင်သည်။ သင်သည်သင်၏လိုအပ်ချက်များကိုဖြည့်ဆည်းရန်တူးဖော်ခြင်း၊ တဝက်တူးခြင်းသို့မဟုတ်တူးဖော်ခြင်းများကိုသင်ရွေးချယ်နိုင်သည်။\nAAA 12-13mm White Drop Coin ပုလဲ၊ အဖြူ Teardrop ဒင်္ဂါးပြားပုလဲပုတီးနားကပ်သည်\nအကြွေစေ့ပုလဲသည်ပြားချပ်ချပ်ယဉ်ကျေးသောပုလဲဖြစ်သည်။ ထိုပုလဲသည်နေ့ခင်း၌အလိုအလျောက်ဝတ်ဆင်နိုင်ပြီးညနေခင်း၌ပုဂ္ဂိုလ်ရေးကျက်သရေကိုခံစားနိုင်သည်။ ပြားချပ်ချပ်ခလုတ်များသို့မဟုတ်ဒင်္ဂါးများကဲ့သို့ပုံစံမျိုးဖြင့်အကောင်းဆုံးအရည်အသွေးရှိသောဒင်္ဂါးများနှင့်ပုလဲများသည်လှပသောပုလဲနှင့်အတူထွန်းလင်းလိမ့်မည်။\nAA 1.5mm-2mm Natural White Tiny Seed ရေချိုပုလဲပုတီး၊ စစ်မှန်သောရေချိုပုလဲ\nဟုတ်တယ်၊ ဒီပုလဲတွေကတကယ်ပဲ! လှပသောပုလဲအလွန်သေးငယ်လာ! zhuji လက်ဝတ်ရတနာများကဲ့သို့ပင်ထိုပုလဲများသည်ကျွန်ုပ်တို့ကိုယ်ပိုင်ပုလဲမွေးမြူရေးခြံများမှရင်းမြစ်ဖြစ်သောစစ်မှန်သောပုလဲပုလဲများဖြစ်သည်။\nAAA ၁.၅ မီလီမီတာမှ ၂ မီလီမီတာရှိသောသဘာဝအဖြူရောင်မျိုးစေ့ရေချိုပုလဲပုတီး၊ စစ်မှန်သောရေချိုပုလဲပုတီး\nကျွန်ုပ်တို့သည်မျိုးစေ့ပုလဲပုတီးစေ့အမျိုးမျိုးကို - သေးငယ်သောခလုတ်ပုလဲများ၊ မျိုးစပါးဆန်ပုလဲများ၊ ပတ်ပတ်လည်ပုလဲသေးများ၊ သဘာဝအရောင်မျိုးစေ့ပုလဲကြိုးများ - ကိုပေးသည်။\nAAA ၁၆-၁၈ မီလီမီတာ Big Baroque ပုလဲကြိုးပုတီးစေ့၊ အဖြူ Flame Ball Pearl, Baroque ပုလဲပင့်ကူ၊ Baroque မွေးမြူထားသောရေချိုပုလဲ\nBaroque ပုလဲသည်ပုံမှန်မဟုတ်သောစက်လုံးမဟုတ်သည့်ပုလဲတစ်မျိုးဖြစ်သည်။ ပုံသဏ္aာန်သည်သန္ဓေတည်ချိန်အနည်းငယ်မှကွဲပြားသည့်ဘဲဥပုံ၊ ကွေး၊ extruded သို့မဟုတ်ကြီးမားသောပုံသဏ္toာန်အထိရှိသည်။\nစစ်မှန်သောစိုက်ပျိုးရေချိုပုလဲ, Aaa ရေချိုပုလဲ, White Grey ရေချိုပုလဲ, သတို့သမီးပုတီး, ပုလဲလုံးနားကပ်, ရေချိုပုလဲသတို့သမီးလက်ဆောင်ပေးမယ်,


ကမ္ဘာ့တရားရုံးက စစ်ကောင်စီကို နှပ်ကြောင်းပေးလိုက်တဲ့ ရိုဟင်ဂျာရုံးချိန်း - News Alpha\nHomepage / Opinion / ကမ္ဘာ့တရားရုံးက စစ်ကောင်စီကို နှပ်ကြောင်းပေးလိုက်တဲ့ ရိုဟင်ဂျာရုံးချိန်း\nကမ္ဘာ့တရားရုံးက စစ်ကောင်စီကို နှပ်ကြောင်းပေးလိုက်တဲ့ ရိုဟင်ဂျာရုံးချိန်း\nBy Living MyanmarPosted on January 14, 2022 January 15, 2022\nကမ္ဘာ့တရားရုံးမှာ ရိုဂျင်ဂျာအမှု့အတွက် ဖေဖော်ဝါရီလမှာ ကြားနာစစ်ဆေးပါတော့မယ် ။ အားလုံးသိပြီးတဲ့အတိုင်း ၂၀၁၇ ခုနှစ်မှာ မြန်မာစစ်တပ်က ရိုဟင်ဂျာလူမျိုးစုအပေါ်မှာ သတ်ဖြတ်နှိမ်နင်းမှု့တွေ ဖြစ်ခဲ့ပါတယ် ။\nရိုဟင်ဂျာ ၇ သိန်းကျော်ဟာ ဘင်္ဂလားဒေရ်ှနိုင်ငံဘက်ကို ထွက်ပြေးခဲ့ရပါတယ် ။ ဒီအခြေအနေမှာ ကုလသမဂ္ဂ စိုစမ်းစစ်ဆေးရေးအဖွဲ့က ” လူမျိုးတုံးသတ်ဖြတ်ဖို့ ရည်ရွယ်ချက်ရှိရှိ ကျူးလွန်ခဲ့တယ် ” လို့ ကောက်ချက်ချခဲ့တာပါ ။\n၂၀၁၉ ခုနှစ်မှာ ဒီအမှု့ကို ငြင်းဆိုဖို့အတွက် နိုင်ငံတော်အတိုင်ပင်ခံ ဒေါ်အောင်ဆန်းစုကြည်ဟာ နယ်သာလန်နိုင်ငံက ဟိဂ်မြို့ကို ကိုယ်တိုင်သွားရောက် ရင်ဆိုင်ခဲ့ပါတယ် ။\nမြန်မာစစ်တပ်ဘက်က ဒီအမှု့ကို ရင်ဆိုင်ဖို့ ပြင်ဆင်နေသူတစ်ဦးက” ရိုဟင်ဂာတွေနဲ့ပတ်သက်ပြီး ၊ အစီရင်ခံစာတွေကို ၆ လ တစ်ကြိမ် တင်သွင်းပါတယ် ။ တရားရုံးနဲ့ ပူးပေါင်းဆောင်ရွက်နေပါတယ် ။\nတပ်မတော်အစိုးရဟာ နိုင်ငံတကာက အသိအမှတ်ပြုဖို့ ကမ္ဘာ့တရားရုံးမှာ မြန်မာနိုင်ငံရဲ့ တရားဝင်ကိုယ်စားလှယ်အဖြစ်နဲ့ ပြသဖို့ စိတ်အားထက်သန်နေပါတယ် ” လို့ ရိုက်တာသတင်းဋ္ဌာနကို ပြောကြားထားပါတယ်။\nဒီတစ်ခါဆင့်ခေါ်ထားတဲ့ ဖေဖော်ဝါရီရုံးချိန်းမှာ ICJ က ” မြန်မာနိုင်ငံမှာ လူမျိုးတုန်းသတ်ဖြတ်မှု့ ရှိ / မရှိ ” မေးခွန်းကို ကြားနာပြီး အရေးယူမှာပါ ။\nသုံးသပ်ရရင် ……….၊ မြန်မာစစ်ကောင်စီနဲ့ ကမ္ဘာ့တရားရုံးဟာ သူ့ဘက် ကိုယ့်ဘက် အပိုင်ဘဲ ဆိုတဲ့ အခွင့်အရေးကိုယ်စီနဲ့ ရင်ဆိုင်ကြပါလိမ့်မယ် ။\nစစ်ကောင်စီဟာ မြန်မာနိုင်ငံရဲ့ တရားဝင်အစိုးရဆိုတာ ပြသနိုင်ဖို့ ရိုဟင်ဂျာအမှု့ကို ကမ္ဘာ့တရားရုံးမှာ ရင်ဆိုင်ဖို့ ပြင်ဆင်နေပါတယ် ။ ဒါဟာ စစ်ကောင်စီအတွက် ကြီးမားတဲ့ အခွင့်အရေးပါ ။\nကမ္ဘာ့တရားရုံးမှာ မြန်မာနိုင်ငံရဲ့ တရားဝင် စစ်အစိုးရဆိုတဲ့ပုံစံနဲ့ ကမ္ဘာသိ ပြချင်နေတာပါ ။ ကမ္ဘာ့တရားရုံးက ဘယ်လိုပြစ်ဒဏ်ပေးပေး ဂရုစိုက်မှာမဟုတ်ပါဘူး ။ သူတို့အတွက်က တရားဝင်မှု့ ပြသဖို့ကသာ အရေးကြီးနေတာပါ ။\nကောင်းပြီ …..၊ ရိုဟင်ဂျာအမှု့ကို စစ်ကောင်စီဘက်က ဘယ်လိုလုပ်နိုင်သလဲဆိုရင် ကမ္ဘာကြီးက ကျေနပ်လာအောင် ” အပြစ်ရှိပါတယ် …၊ ရိုဟင်ဂျာတွေကို နိုင်ငံသားအဖြစ် အသိအမှတ်ပြုပါ့မယ် …၊ နေရာပေးပါမယ် …၊ အိမ်ဆောက်ပေးပါမယ် …၊ လေယာဉ်နဲ့လာခေါ်ပါမယ် …” ဆိုသလို လိုက်လျောမှု့တွေနဲ့ ခေါင်းညိတ်နိုင်ပါတယ် ။\nကမ္ဘာ့တရားရုံးဘက်ကလည်း မြန်မာနိုင်ငံမှာ လက်ရှိဖြစ်ပေါ်နေတဲ့ စစ်ရာဇဝတ်မှု့တွေကို စစ်ကောင်စီအပေါ်မှာ တာဝန်ရှိတယ်ဆိုတာ သိစေချင်တဲ့အတွက် ရိုဟင်ဂျာအမှု့ကို နှပ်ကြောင်းပေးပြီး ဆင့်ခေါ်လိုက်တာပါ ။ တရားဝင်အစိုးရအဖြစ်နဲ့ ကမ္ဘာသိအောင် ပြချင်နေတဲ့ စစ်ကောင်စီဟာ ကမ္ဘာ့တရားရုံးကို သေချာပေါက်ရောက်လာလိမ့်မယ်ဆိုတာ ကမ္ဘာ့တရားရုံးက သိထားမှာပါ ။\nဆိုတော့ …… စစ်ကောင်စီဟာ ဖေဖော်ဝါရီလမှာ ကမ္ဘာ့တရားရုံးကို သွားပါလိမ့်မယ် ။ မြန်မာကို ကိုယ်စားပြုတယ်ဆိုတာ ပြပါလိမ့်မယ် ။ တရားဝင်မှု့အတွက် ကျေနပ်လောက်အောင် ရိုဟင်ဂျာအရေးကို လိုက်လျောလာပါလိမ့်မယ် ။\nဒီတော့ ……၊ ကမ္ဘာ့တရားရုံးက နှပ်ကြောင်းပေးထားတဲ့ ရိုဟင်ဂျာအရေးကို ရင်ဆိုင်ပြီးရင် အာဂျင်တီးနားတရားရုံးနဲ့ ICC မှာ စွဲချက်တင်ထားတဲ့အမှု့ကို ဆက်လက်ရင်ဆိုင်ရမှာပါ ။\nရိုဟင်ဂာအရေးမှာ ကိုယ်စားလှယ်လွှတ်လို့ရပေမယ့် ၊ ဖေဖော်ဝါရီကနေစခဲ့တဲ့ ပြည်တွင်း စစ်ရာဇဝတ်မှု့မှာတော့ အာဏာသိမ်းခေါင်းဆောင် ကိုယ်တိုင် တက်ရမှာပါ ။ လတ်တလော သက်သေအထောက်အထားစုံလင်စွာနဲ့ စွဲချက်တင်ထားတဲ့ အမှု့ကို ဆင့်ခေါ်နိုင်ဖို့ ၊ ရိုဟင်ဂျာအရေးဟာ နှပ်ကြောင်းပေးပြီး စစ်ကောင်စီကို လက်ခံလိုက်တာပါ ။\nကမ္ဘာ့တရားရုံးရဲ့ နှပ်ကြောင်းက ရိုဟင်ဂျာအရေးကို သိက္ခာရှိရှိ ရင်ဆိုင်တယ်ဆိုရင် ၊ ပြည်တွင်းမှာကျူးလွန်ထားခဲ့ ၊ ကျူးလွန်နေဆဲ စစ်ရာဇဝတ်မှု့တွေကိုလည်း ရင်ဆိုင်ရလိမ့်မယ်လို့ အသိပေးချင်တာပါ ။\nစာရေးသူ နားလည်ထားသလောက်ဆိုရင် ကမ္ဘာ့တရားရုံးမှာ စွဲချက်တင်ခံထားရသူဟာ ၊ အမှု့ကို လာရောက်ရင်ဆိုင်ဖို့ ပျက်ကွက်ခဲ့မယ်ဆိုရင် နိုင်ငံတကာရဲအဖွဲ့ကို တာဝန်ပေးတယ်လို့ သိရပါတယ် ။\nစစ်ကောင်စီဟာ ကမ္ဘာကြီးကို ဘယ်လိုအကွက်တွေနဲ့ ရှောင်ကွင်းပြလေမလဲ ….? ကမ္ဘာကြီကရော စစ်ကောင်စီကို ဘယ်လိုအကွက်နဲ့ ချောင်ပိတ်ဖမ်းတော့မလဲ ….?\nဆိုတာက ဆားပုလင်းနှင်းမောင်နဲ့ မင်းဂွတ်သီးသုံးလုံး အမှု့လို ရှုတ်ထွေးနက်နဲနေပြီး သဲထိတ်ရင်ဖိုနိုင်လှပါတယ် ။ စစ်ကောင်စီဘက်ကလည်း ဓာတ်တွေ ၊ နတ်တွေ ၊ ယတြာတွေနဲ့ နတ်ပူးသလို ရင်တွေ တစ်ဒိန်းဒိန်း ခုန်နေတော့မှာပါ ။\nကမ္ဘာ့တရားရုံးကလည်း ပညာတတ်တွေပီပီ ဘယ်လိုထိုးကျွေးရင် ၊ ဘယ်ဟာကို မျှားခေါ်မယ် ဆိုတဲ့ ကျကျနနအစီအစဉ်တွေ ရှိထားမှာမလွဲပါဘူး ။\nPosted in OpinionTagged ရိုဟင်ဂျာရုံးချိန်း\nPrevious post မုံရွာမြို့မှာ ပေါက်ကွဲသံထွက်ပေါ်ပြီးနောက် လမ်းဖွင့်ပွဲအခမ်းအနားပျက်\nNext post ပြည်တွင်း ပြည်ပ မှ ဖိအားများ မြင့်တက်လာနေဟု စစ်ကောင်စီဝန်ခံ


တရုတ်-အာဖရိက ပူးပေါင်းဆောင်ရွက်မှုအပေါ် သမ္မတ ရှီကျင့်ဖိန်၏ အဆိုအမိန့် ကောက်နုတ်ချက်များ - Xinhua News Agency\nတရုတ်နိုင်ငံ သမ္မတ ရှီကျင့်ဖိန်သည် နိုဝင်ဘာ ၂၉ ရက်မှ ၃၀ ရက်အထိ ဆီနီဂေါနိုင်ငံ ဒက်ကာမြို့တွင် ကျင်းပရန်လျာထားသော ၈ ကြိမ်မြောက် တရုတ်-အာဖရိက ပူးပေါင်းဆောင်ရွက်မှု (FOCAC) ဖိုရမ် ဝန်ကြီးအဆင့် ကွန်ဖရင့် ဖွင့်ပွဲအခမ်းအနားအား ဗီဒီယိုလင့်ခ်မှတစ်ဆင့် တက်ရောက်ကာ မိန့်ခွန်းပြောကြားမည်ဖြစ်ကြောင်း သိရသည်။ကာလရှည်ကြာပြီဖြစ်သော တရုတ်-အာဖရိက ချစ်ကြည်ရင်းနှီးမှုနှင့် နှစ်ဖက်ကြား ကျယ်ပြန့်သောပူးပေါင်းဆောင်ရွက်မှု အလားအလာကို အကြိမ်များစွာ အလေးထားပြောကြားခဲ့သည်။\nသမ္မတရှီ၏ မှတ်ချက်များမှ စိတ်ဝင်စားဖွယ်ရာအချို့ကို ကောက်နုတ်ဖော်ပြလိုက်ပါသည်။– တရုတ်နိုင်ငံနှင့် အာဖရိကတို့သည် နှစ်ပေါင်းပေါင်းများစွာတလျှောက်လုံး တစ်ဦးနှင့်တစ်ဦး စာနာနားလည်မှုနှင့် ကူညီမှု တိုးပွားလျက်ရှိသည်။ နှစ်ဦးနှစ်ဘက်အကျိုးရှိသော ပူးပေါင်းဆောင်ရွက်မှု၏ သိသာခြားနားသောလမ်းကြောင်းပေါ် အတူတကွစတင်ဆောင်ရွက်လျက်ရှိသည်။\n— တရုတ်-အာဖရိက ဆက်ဆံရေးသည် လက်ရှိ၌ သမိုင်းကြောင်းတွင် အကောင်းဆုံးဖြစ်သည်။ ၂၀၁၈ ခုနှစ် FOCAC ပေကျင်း ထိပ်သီးအစည်းအဝေးက နယ်ပယ်များစွာ၌ လက်တွေ့ပူးပေါင်းဆောင်ရွက်မှုအတွင်းသို့ ကြံ့ခိုင်မှုအသစ် ဖြည့်သွင်းပေးရန် အကောင်အထည်ဖော်ခြင်းနှင့်အတူ တရုတ်-အာဖရိက ချစ်ကြည်ရေး တိုးတက်မှုတွင် လှိုင်းသစ်တစ်ခုအဖြစ် ဦးတည်စေခဲ့သည်။\n— တရုတ်နိုင်ငံနှင့် အာဖရိက ပြည်သူများအတွက် တရုတ်-အာဖရိက ပူးပေါင်းဆောင်ရွက်ရေး ဆောင်ရွက်ချက်အား အကဲဖြတ်ရန် ဖြစ်သည်။ တရုတ်-အာဖရိက ပူးပေါင်းဆောင်ရွက်မှုတွင် အသိအမှတ်ပြုလောက်ဖွယ် အောင်မြင်မှုများကို မည်သူမျှ ငြင်းပယ်၍ ရမည်မဟုတ်ပေ။\n— အာဖရိကနှင့် ကာလရှည်ကြာ ချစ်ကြည်ရင်းနှီးမှုရှိရေး တရုတ်နိုင်ငံ၏ ကတိကဝတ်ကို ထပ်လောင်း ကတိပြုထားသည်။ နိုင်ငံတကာအခင်းအကျင်းများ မည်သို့ပင်ပေါ်ထွက်လာစေကာမူ တရုတ်နိုင်ငံအနေဖြင့် အာဖရိကနှင့် စည်းလုံးညီညွတ်မှုနှင့် ပူးပေါင်းဆောင်ရွက်မှုကို လိုက်လျှောက်ရန် ဆုံးဖြတ်ချက်ကို ဘယ်သောအခါမျှ ရုပ်သိမ်းသွားမည်မဟုတ်ပေ။\n— တရုတ်နိုင်ငံနှင့် အာဖရိက၏ ညှိနှိုင်းဆောင်ရွက်မှုနှင့် ဘုံဖွံ့ဖြိုးတိုးတက်မှုသည် ဖွံ့ဖြိုးဆဲနိုင်ငံများ၏ အင်အား တောင်းတင့်ခိုင်မာမှုရှိရန်၊ နိုင်ငံတကာဆက်ဆံရေးပုံစံအသစ်နှင့် လူသားမျိုးနွယ် ကံကြမ္မာအကျိုးတူအသိုက်အဝန်း တစ်ခုတည်ဆောက်ရန် အရေးပါသော ထောက်ပံ့မှုများကို ထင်ရှားစေမည်ဖြစ်သည်။ (Xinhua)\nBEIJING, Nov. 27 (Xinhua) — Chinese President Xi Jinping will attend and deliverakeynote speech to the opening ceremony of the Eighth Ministerial Conference of the Forum on China-Africa Cooperation (FOCAC) via video link, which is scheduled for Nov. 29 to 30 in Senegal’s capital of Dakar.\n— With similar fate in the past andacommon mission, China and Africa have extended sympathy to and helped each other throughout all the years. Together, we have embarked onadistinctive path of win-win cooperation.\n— The China-Africa relationship is currently at its best in history. The 2018 Beijing Summit of the FOCAC led toanew wave in developing the China-Africa friendship, with the implementation of its results injecting new vigor into their practical cooperation in various fields.\n— Ultimately, it is for the peoples of China and Africa to judge the performance of China-Africa cooperation. No one could deny the remarkable achievements made in China-Africa cooperation.\n— Let me reaffirm China’s commitment to its longstanding friendship with Africa. No matter how the international landscape may evolve, China shall never waver in its determination to pursue greater solidarity and cooperation with Africa.\n— China and Africa’s collaboration and common development will underscore important contributions to strengthening the power of developing countries, building ofanew type of international relations andacommunity withashared future for humanity. ■\nPhoto : Members ofaChinese medical team pose foraphoto upon their arrival at the airport in Addis Ababa, Ethiopia, April 16, 2020. (Xinhua/Wang Shoubao)


နှုတ်ဆက်လိုက်ပါတယ် ဂွမ်းနုလေးရယ် | Myanmar Gazette News Media Forum Network\nCreative Writing » နှုတ်ဆက်လိုက်ပါတယ် ဂွမ်းနုလေးရယ်\t40\nPosted by ၀င့်ပြုံးမြင့် on Jan 14, 2016 in Creative Writing, Critic | 40 comments\nနှမ်းစေ့လေးတွေဖြူး၊ နီညိုရောင် အချိုရည်လေးတွေသုတ်ပြီး အသားမျှင်ဖတ်လေးတွေပါတဲ့ စားချင့်စဖွယ် ပေါင်မုန့်လေးတွေဟာ ပေါ်တာ သိပ်မကြာသေးပါကလား။ တစ်ခုမှ သုံးရာ။ ဈေးကလည်း ချိုချို၊ အရသာကလည်း ပိုပို။ စိတ်ထဲ မသင်္ကာတာနဲ့ နူးနူးအိအိ အသားမျှင်ဖတ်လေးတွေကို ဇွန်းလေးနဲ့ခြစ်ယူပြီး ရေထဲစိမ်လိုက်တော့ ရေတွေရောင်စုံဖြာပြီး သုံးလေးရေလောက်လဲပေးလိုက်ရုံနဲ့ အစဖြူဖြူလေးတွေဟာ မိုးမြင့်အထက်က တိမ်မျှင်လေးတွေအလား နဂိုရုပ်သွင် ပီပီပြင်ပြင် ကိုယ်ထင် ပြလာခဲ့ပြီ။ ဪ . . . ချစ်စရာ့ ဂွမ်းစလေးတွေ။\nစားပွဲပေါ်မှာတော့ ကျမ မသောက်ရသေးတဲ့ ဆေးထုပ်တစ်ထုပ်။ အပြင်မှာ ဝယ်မရတဲ့ အရေးကြီးဆေးဖြစ်တဲ့ ဆင်ခြေထောက်ရောဂါကာကွယ်ဆေး။ ဒီဆေးက ၃နှစ်ဆက်တိုက်သောက် ရမယ့်ဆေး။ ပထမတစ်နှစ်သောက်ခဲ့တော့ မဟားဒရား ခေါင်းတွေမူးခဲ့တာ မှတ်မှတ်ရရ။ ဒါနဲ့ ကြောက်သွေးမပြယ်သေးဘဲ ဆေးကို မသောက်ချင်လို့ စိတ်ထဲတင် စောဒကတွေ တက်နေတဲ့အချိန်။ ကြည့်စမ်းပါဦး။ ခြင်ကိုက်လို့ဖြစ်တဲ့ ရောဂါ၊ ခြင်ကိုက်မခံရအောင်လုပ်ရင် မပြီးလား။ ခြင်ကိုက်မခံရရင် သူ့ရဲ့နောက်ဆက်တွဲ ငှက်ဖျား၊ သွေးလွန်တုပ်ကွေးကအစ၊ ဆင်ခြေထောက်အဆုံး ကာကွယ်ပြီးသားဖြစ်မယ်။ ခြင်ဆေးခွေထွန်းစရာမလိုတဲ့အတွက် ငွေကုန်ကြေးကျပါသက်သာ၊ မီးဘေးအန္တရာယ်ပါကင်းရှင်းပြီဲ့း ခြင်ဆေးခွေနံ့ ရှူရာကနေဖြစ်လာနိုင်ချေရှိတဲ့ အဆိုးဆုံး အဆုတ်ရောဂါကိုပါ ကာကွယ်ပြီးသားဖြစ်မယ်။ ဒီဆေးတွေ သောက်စရာလား။ ခြင်ဒဏ်ဝေးအောင် ဘယ်လိုလုပ်ရပါ့။ အင်း . . . နေတဲ့အိမ်ကောင်းမယ်။ ပတ်ဝန်းကျင်ကောင်းမယ်ဆို ခြင်မပြေးလား။ အဓိက လူနေမှုအဆင့်အတန်းမြင့်လာဖို့။ တနည်းအားဖြင့် ဆင်းရဲမွဲတေခြင်းကို တိုက်ဖျက်ဖို့။\nစိတ်တွင်းစောဒကတွေ တက်ပြီးသွားချိန်မှာတော့ စားပွဲပေါ်က ဆေးထုပ်က ကျမကို မျစ်စပစ်နေလေပြီ။ တကယ်တော့ ဆင်းရဲတွင်းဆိုတာ နက်ပြီးသား။ ဆင်းရဲတွင်းထဲက လွတ်ဖို့ မလွယ်လို့သာ အခုလို ဆန်စင်ရာကျည်ပွေ့လိုက်ရတဲ့ အပိုအလုပ်တွေ လုပ်ကြရတဲ့အဖြစ်။\nပန်းကန်နှုတ်ခမ်းပေါ်က ဂွမ်းစဖြူဖြူလေးတွေကလည်း ဘယ့်နှယ့်ရှိစဆိုပြီး ကျမကို အကဲစမ်းနေပါပေါ့။ ဖြူရော်ရော် ဂွမ်းစလေးတွေ ကျမကိုပညာပြလေပြီ။ ဂွမ်းစဆိုတာ လူ့ဝမ်းထဲဝင်သွားလို့ ဘာမှ ဥပဒ်မပေးပါဘူးတဲ့။ ငါးခြောက်တွေမှာသုံးတဲ့ ကင်ဆာရောဂါဖြစ်စေတဲ့ ယင်မနားဆေး လည်း မဟုတ်ရပါဘူး။ မုန့်ဟင်းခါးမုန့်ဖတ်၊ မုန့်တီ၊ ပဲပြား နဲ့ ချက်နို့ဆီ တို့မှာသုံးတဲ့ ကင်ဆာအားပေး ဖော်မလင်ဆေးလည်း မဟုတ်ရပါဘူး။ ပြည်တွင်းမှာ ကလေးတွေစားတဲ့ ဂျယ်လီဆိုရင် ရောင်စုံကော်ခွက်လေးတွေထဲ ခြစ်ခြစ်ပူနေတဲ့ ဂျယ်လီ အရည်ကို လောင်းထည့်၊ အအေးခံပြီးမှလုပ်ကြရတာ။ ကော်နဲ့ အပူဓာတ်တွေ့ပြီး ဓာတ်သဘာဝတွေ ဖောက်လှဲဖောက်ပြန်ဖြစ်တဲ့ အစားအသောက်လည်း မဟုတ်ရပါဘူး။ ဓာတ်မြေဩဇာနဲ့ ပိုးသတ်ဆေးတွေ လှိုင်လှိုင်သုံးထားတဲ့ ကလိုရိုဖီးလ်တို့ရဲ့ အရှင်သခင် ဟင်းသီးဟင်းရွက်လည်း မဟုတ်ရပါဘူး။ မှည့်ဆေးတွေ လွန်လွန်ကဲကဲသုံးထားတဲ့ သရက်သီး၊ ငှက်ပျောသီး စတဲ့ ဗီတာမင်ဘုရင် သစ်သီးဝလံတွေလည်း မဟုတ်ရပါဘူး။ သူတို့အပြစ်နဲ့ယှဉ်ရင် ဂွမ်းစလေးရဲ့အပြစ်က မပြောပလောက်ပါဘူးတဲ့။\nအကယ်၍သာ ဂွမ်းစလေးကို မြန်မာပြည်မဟုတ်ဘဲ ပြည်ပမှာသာ တွေ့ရလို့ကတော့ ဒါ မသမာမှု။ ခန္တီတရားတို့မွေးဖွားထုတ်လုပ်ရာ မြန်မာပြည်မှာကတော့ သက်သက်ညှာညှာ တွေးပေး ကြပါလိမ့်မယ်။ လူတွေဆင်းရဲလို့ အသိဥာဏ်မရှိ၊ အသိဥာဏ်မရှိလို့ ဓာတ်မြေဩဇာနဲ့ ပိုးသတ်ဆေး တွေရဲ့ အန္တရာယ်ကိုမသိ၊ ဒီ့အပြင် ဆင်းရဲလို့ တန်ရာတန်ရာစားရတာ။ ငွေကောင်းကောင်းပေးရင် ကောင်းတာရမှာပဲ။ ဒါကြောင့် ဆင်းရဲခြင်းသာ အဓိက ဖြေရှင်းရမယ့်ကိစ္စ၊ အစားအသောက် မသမာမှုတွေနောက်လိုက်ပြီး လုပ်တော့ရော ဆန်စင်ရာကျည်ပွေ့လိုက်သလောက်ပဲ ဖြစ်မှာ၊ စသဖြင့် သိုင်းသိုင်းဝိုင်းဝိုင်း တွေးတောပေးကြပါလိမ့်မယ်။ ဒါကြောင့်မို့ ၂၀၁၃ စက်တင်ဘာတုန်းက စားသုံးသူများကာကွယ်ရေးအသင်းက ရေကျိုငပိထဲမှာ ယူရီးယားဓာတ်မြေဩဇာ တွေ့ကြောင်း ထုတ်ဖော်ပြောပြတဲ့အခါ လုပ်ငန်းရှင်ကြီးတွေ အသားကုန်ဆော်ကြတာနေမှာ။ နောက်ဆုံးတော့ လည်း ရေများရေနိုင်။ အဲဒီတော့ ဂွမ်းစလေးရေ မင်းစိတ်ချလက်ချသာနေ။\nပြဿနာများရဲ့ ရင်းမြစ်က ဆင်းရဲခြင်း။ ဆင်းရဲခြင်းကို မတိုက်ထုတ်နိုင်သေးသရွေ့ ရသမျှ လေးကို လက်ခံရမလားဆိုတဲ့ မူဝါဒဟာ စားသုံးသူတွေကို စိန်ခေါ်လိုက်ပြီ။ လုပ်ငန်းရှင်တွေကတော့ သူတို့အကျိုးစီးပွား အထိခိုက်ခံမယ်မဟုတ်။ လုပ်ငန်းရှင်တွေကို သွားစလိုက်မိရင် ပဒူအုံကြီးထဲ ဦးခေါင်းသွင်းလိုက်ရတဲ့အဖြစ်ထက် ပိုဆိုးသွားနိုင်ချေရှိတယ်။ အခုနေအခါမှာ ဆက်သွယ်ရေးဥပဒေတွေလည်း ပေါ်ထွက်လာပြီမို့ မြန်မာမိန်းကလေးတွေရဲ့ အရှက်နဲ့ ဂုဏ်သိက္ခာကို ကာကွယ်ရေးက နရိုရည်ရွယ်ရင်းဖြစ်နိုင်ပေမယ့် မသမာတဲ့ လုပ်ငန်းရှင်တွေကိုလည်း ကာကွယ်ပြီးသားဖြစ်လာနိုင်တယ်။\nဒီတော့ကာ တနေ့နေ့ကျမှ စောကြောချင်ပါသေးတယ် ဂွမ်းစလေးရယ်။ ဆင်းရဲတဲ့အတွက် တန်ရာတန်ရာစားရမှာပဲ ဆိုတဲ့သဘောတရားက လူ့ဂုဏ်သိက္ခာထက် ပိုတန်ဖိုးရှိသလား။ အစား အသောက်တွေ ကောင်းမကောင်းကို ကြည့်တတ်ရှုတတ်ရမှာပေါ့ ဆိုတဲ့သဘောတရားကရော လူတွေ ရဲ့ မသိနားမလည်မှုကို အခွင့်အရေးယူသင့်တယ်လို့ ဆိုလိုသလား။\nသစ်မရမီ ဝါးပေါင်းကွပ်ရဦးမှာမို့ စားပွဲပေါ်က ဆင်ခြေထောက်ရောဂါ ကာကွယ်ဆေး ကို ကျမ သောက်လိုက်တော့တယ်။ လျှာပေါ်ဝဲနေဆဲ စေတနာပိုပို ရသချိုချို ဂွမ်းစလေး ကိုတော့ စိမ်းကားတယ်ပဲဆိုဆို။ အကြောင်းမှာ လူသားဆိုသည်ကို တန်ဖိုးမဖြတ်စကောင်း။ အထူးသဖြင့် ဆင်းရဲခြင်း ချမ်းသာခြင်း အကြောင်းပြချက်များဖြင့် လူ့ဂုဏ်သိက္ခာကို တန်ဖိုး မချစကောင်း။ ။\nkai says: ဂွမ်းက.. ဖြူစင်နူးညံ့အောင်လုပ်ရတာမို့.. ကမ်မစ်ကယ်တွေတော့ ရောပါမှာပါ..။\n၀င့်ပြုံးမြင့် says: ဆက်သွယ်ရေးဥပဒေနဲ့ ဆွဲစိလိုက်ရင် ဘယ်လိုလုပ်မလဲ သဂျီး။ စားသုံးသူများကာကွယ်ရေး အသင်းလေးတောင် အယက်အကန်ခံနေရတဲ့ဘ၀။\nkai says: ယူအက်စ်ပုံစံအတိုင်းဆို.. စားသုံးသူကာကွယ်ရေးက နောက်မှ…။ ရှေ့က မီဒီယာကရေးရင်.. နောက်က.. စားသုံးသူတွေထဲ.. အသဲရောဂါ.. သွေးရောဂါ.. ဘာညာနဲ့နေမကောင်းဖြစ်.. သေဖူးတဲ့သူမိသားစုဝင်တွေက..ေ၇ှ့နေငှားပြီး.. လျှော်ကြေးလိုက်ပြီပဲ…။\nမီဒီယာမှာပါရင်.. တရားရေးကလည်း.. အနိုင်ပေးဖို့များတာကိုး..။\nမြန်မာပြည်ဒီလမ်းလျှောက်လာတာမှန်ပါတယ်..။ မီဒီယာတွေရေးရဲလာတယ်.။ သတင်းလိုက်ရဲလာတယ်..။\nနောက်ပိုင်း ရှေ့နေတွေအလုပ်ပိုလုပ်လာမယ်..။ တရားရေးအသက်ဝင်လာမယ်ဆို.. ကောင်းလာမှာပါ…။\n“ဘီလူးကြီး”ogre says: ဂွမ်းဆိုရင်တော့ ၀ါဂွမ်း ကထုတ်လုပ်တာမို့ သိပ်ပြသနာမရှိပေမယ့်\nအဲဒီဂွမ်းကို သန့်စင်တာတို့ ပွလာအောင်လုပ်တာတို့ ဆိုရင်\nကမ်မီကယ် တွေ ပါလာပါဘီ…..\nဂွမ်းနဲ့ အလားသဏ္ဍန်တူတဲ့ padding / fleece/ fill လိုလုပ်ငန်းသုံးပစ္စည်းမှန်သမျှ\nရေနံက ရတဲ့ polyester ပုံပြောင်း ပစ္စည်းအမျိုးမျိုးပဲ ဖြစ်ပါတယ်\nအဲဒါတွေဟာလဲ မသိသူတွေအတွက် ဂွမ်းနဲ့ အတော် တူတာကြောင့်\nအဲဒါတွေသာဆို အနည်းနဲ့ အများ လူတွေအတွက် ပြသနာရှိစေမှာပါ…..\n၀င့်ပြုံးမြင့် says: ဒါဆိုရင်တော့ မလွယ်တော့ဘူး ထင်တယ်။ ပြီးတော့ လုပ်ငန်းကလည်း အိမ်တွင်းလုပ်ငန်းလေးလို မဖြစ်နိုင်ဘူး။ လုပ်ငန်းရှင်တွေနဲ့ ထိပ်တိုက်တိုးရတော့မယ့် စွန့်စားခန်းဖြစ်နေပြီ။\nPhyu Myat Pearl says: Pucci ကထုတ်တဲ့ ကြက်သားမျှင်ပေါင်မုန့်လား တီတီ …\n၀င့်ပြုံးမြင့် says: . မဟုတ်ဘူး။ အဲဒီတံဆိပ်မဟုတ်ဘူး။ တခြားတံဆိပ်တွေ အများကြီး။ သောက်သောက်လဲ ရောင်းနေကြတာ။ ဒီထဲမှာ တံဆိပ်နာမည်ပြောရင် ပြဿနာများမှာစိုးလို့ မပြောတာပါ။\nMa Ma says: အဲဒီမုန့်ကို အရမ်းကြိုက်ပြီး တော်တော်လည်း စားခဲ့တယ်။\nဂွမ်းပါတယ်လို့ ဖဘမှာ တစ်ခါတွေ့ပြီးကတည်းက မစားဖြစ်တော့ဘူး။\n(ဆင်းရဲခြင်း ချမ်းသာခြင်း အကြောင်းပြချက်များဖြင့် လူ့ဂုဏ်သိက္ခာကို တန်ဖိုး မချစကောင်း။ ) ဆိုတဲ့ ဆောင်ပုဒ်ကိုတော့ ကြိုက်သွားပြီ။ Log in to Reply\tWas this answer helpful?LikeDislike 1374\n၀င့်ပြုံးမြင့် says: .ဟုတ်ပါတယ် ။ ကျမလည်း အဲဒီမုန့် တအားကြိုက်ပြီး နင်းကန်စားခဲ့တာ။ ၃ -၄ထုပ်လောက်သွားဝယ်ပြီး အဲဒီ အသားမျှင် ဆိုတာလေးတွေကို ရေထဲထည့်စိမ်လိုက်ပါ။ ဇွန်းလေးနဲ့ မွှေပေးရုံနဲ့ ဂွမ်းစလေးတွေ ဖွေးပြီးပေါ်လာတာပဲ။ နယ်ကို ကားကြီးတွေနဲ့ လိုက်ဖြန့်တဲ့မုန့်ပါ။ အိမ်တွင်းလုပ်ငန်းလေးတွေ မဖြစ်နိုင်။ စက်ရုံတွေဘာတွေနဲ့ ထုတ်တာမျိုးလား မသိဘူး။\nယမကာကျော်စွာ အူးမြောက်မြောက် (B.E) says: ဒီနေ့ စုတ်ပြတ်သတ်နေတဲ့ လှောင်ကန်ထဲကအချဉ်ရေလုက်ငန်းရယ်\nကွမ်းသီးပေါင်း လုပ်ငန်းရယ် ပိတ်လိုက်တဲ့အကြောင်း ဖတ်ရတယ်\nခုလဲ ဂွမ်းပေါင်မုန့် တွေ့တယ်\nမစားသင့်တဲ့ မုန်ဖတ်နဲ့ ပိုးသတ်ဆေးမပျယ်တဲ့ အသီးရွက်တွေလဲ ဖတ်ရတယ်\nကိုယ်မသိတဲ့ အန္တရာယ်စာတွေလဲ တပုံကြီးကျန်ဦးမယ်ဆိုတာ\nတစ်ခုခု စားမယ်လုပ်တိုင်း လူက ဆိုက်ကိုဝင်နေရော\n၀င့်ပြုံးမြင့် says: ဒီနေ့ ဖဘပေါ်မှာ အချဉ်ရည်လုပ်ငန်းဆိုတာ တွေ့လိုက်တယ်။ အဲဒါတွေကို ပိတ်တဲ့အဆင့်လောက်ပဲ တားမြစ်နိုင်ကြတယ်နော်။ တခြား ဘာဥပဒေမှ မရှိကြတော့ဘူးလား မသိဘူး။ အစားအသောက်ကိစ္စက လူညွန့်တုံးမယ့်ကိစ္စဆိုတော့ ပြင်းပြင်းထန်ထန် ကိုင်တွယ်ရမှာ။\nကထူးဆန်း says: တံဆိပ် မတင် ရင်တောင်မှ ပေါင်မုန့်ပုံလေး တင်ပေးပါလား\nkai says: .. သူတို့က Calvin Klein လို့ခေါ်တယ်.. ရေးတော့… CK တဲ့..\nလှတယ်နော….။ Log in to Reply\tWas this answer helpful?LikeDislike 1374\n၀င့်ပြုံးမြင့် says: .နောက်ရက်တွေ မုန့်သွားဝယ်ပြီး တင်ပေးမယ်လို့ ကတိမပေးတော့ဘူးနော်။ ပေါပါတယ် ကထူးဆန်းရဲ့။ ဆိုင်တိုင်းလိုလိုမှာ ရှိတာပဲ။ တံဆိပ်အမျိုးမျိုး ပုံသဏ္ဍာန်အမျိုးမျိုးနဲ့။ ကြက်သားမျှင်ပါတဲ့ ပေါင်မုန့်ဆို သိကြတာပဲ။ အောက်ခံပလတ်စတစ်ခွက်လေးနဲ့။ တစ်ခုကို ပျှမ်းမျှ ၃၀၀ ပါ။\nalinsett says: . အောက်ခံပလတ်စတစ်ခွက်လေးနဲ့ ကြက်သားမျှင်ပါတဲ့ ပေါင်မုန့်ဆိုတာကို….\nPucci ကထုတ်တာတော့…. Taxi မောင်းတုန်းက နေ့တိုင်းလိုလို စားဖြစ်တယ်..။\nအရသာလေး မဆိုးဘူးဆိုပြီး..ဗိုက်ဆာတိုင်း တွေ့ရာဆိုင်မှာ ဝင်ဝယ် စားတာ… အခုတော့….. ဘာမှကို မစားရဲသလောက်ဖြစ်နေပြီ ။\nသတင်းမီဒီယာသမားတွေ တာဝန်ကျေသလိုလို ရှိပါတယ်။ တာဝန်ကျေသလိုလို ရှိတယ်ဆိုတာကို ဘာကို ကြည့် ပြောသလဲဆိုတော့… သတင်းစာတို့ ဂျာနယ်တို့မှာ… (ဥပမာ အချဉ်ရည်(ငရုပ်ဆီ))\nအိမ်တွင်းမှု အချဉ်ရည်(ငရုပ်ဆီ) လုပ်ငန်းတွေကနေ ထုတ်တဲ့ ထုတ်ကုန်တွေဟာ …\nအစာအိမ်ကို ထိခိုက်စေနိုင်တဲ့ ဆိုးကျိုးတွေ ပါနေတဲ့အတွက် မစားသင့်ကြောင်း……စသည်ဖြင့်…\n.ရေးသားတင်ပြ ကြပါတယ်။ ဒါပေမယ့်…. မစားသင့်ကြောင်း အော်နေရုံပဲ…. တတ်နိုင်တယ်။ မစားသုံးသင့်တာတွေကို လက်လှမ်းမမှီအောင်..ဈေးကွက်ထဲကနေ ပျောက်သွားအောင်..\nထုတ်လုပ်ခွင့်မရအောင် ပိတ်ပင်ကန့်သတ် တားဆီးအရေးယူတဲ့ အပိုင်းမှာကျတော့..\nဒီတော့… မီဒီယာသမားတွေ ဘယ်လောက် အော်အော်…\nထုတ်လုပ်သူတွေက ထုတ်ကုန်တွေကို ဖြန့်ချီဆဲပဲ…\nအရေးယူမှု ထိထိရောက်ရောက် မရှိတဲ့အခါကျတော့.. ရပ်ကွက်ထဲမှာ… (စာမဖတ်/သုတမရှာတတ်သူတွေ အများသားဆိုတော့… ) အလျဉ်းသင့်သလို သုံးစွဲနေကြရဆဲပဲ… ။ ဆိုတော့… ဆိုင်ရာ အဖွဲ့အစည်းတွေက…\nအာဏာ သုံးပြီး…ထိရောက်အောင် မတားဆီးနိုင်ကြဘူးလားလို့…မေးရမလိုဖြစ်…. တားဆီးတဲ့အဖွဲ့တွေ ရှိတယ်လို့ ကြားဖူးတယ်။\nအစားအသောက်တွေကို ကျန်းမာရေးနဲ့ ညီညွတ်သလား မညီညွတ်ဘူးလားလို့\nကွင်းဆင်း စစ်ဆေး အရေးယူတဲ့ အဖွဲ့အစည်းတွေ… ရှိမှာပါ… ။ အဲ့ဒီအဖွဲ့အစည်းတွေအနေနဲ့…\nဒီဟာ/ဟိုဟာ မစားသင့်ဘူးလို့…ထုတ်ပြန်ကြေညာရုံနဲ့ တာဝန်မကျေပါဘူး။ မစားသင့်တာတွေ ပြည်သူလူထုလက်လက်မှီရာကို ရောက်မလာအောင်အထိ…\nထုတ်လုပ်မှုအပိုင်းမှာတင် အပြီးအပြတ် သုတ်သင်ရှင်းလင်းဖို့…တာဝန်ယူရမှာပါ။\nကျန်းမာရေးနဲ့ ညီညွတ်တဲ့ ထုတ်ကုန်တွေကိုပဲ ထုတ်လုပ်ဖြန့်ချိ/သုံးစွဲခွင့် ရအောင်… ဖန်တီးပေးရမှာပါ။(ပြည်သူကို စေတနာ ထားတယ်/ မထားဘူးဆိုတာ…အဲ့မှာပေါ်တာပဲ)\nမီဒီယာသမားတွေအနေနဲ့ကျတော့လည်း အဲ့ဒီ အဖွဲ့အစည်းတွေ…\nတကယ်ထိထိရောက်ရောက် အလုပ် လုပ်သလား/ မလုပ်ဘူးလား…၊\nထုတ်လုပ်သူဘက်က လာဘ်ထိုးလိုက်တာနဲ့…အရေးယူမှုတွေ လျော့တိလျော့ရဲဖြစ်သွားသလား..ဘာညာ…\n.ရေဆုံးရေဖျား လိုက်လံ ဖော်ထုတ် တင်ပြပေးလို လိုနေသေးတယ်လို့ထင်ပါတယ်။ —————–\n.နောက်တစ်ခု…ရပ်ကွက်ထဲက..လူအတော်များများ… (ကျနော့် အမေကအစ… )\nသုတ ရှာဖို့ထက်… ဖျောေ်ဖြရေးတွေမှာပဲ အချိန်ကုန်နေကြတယ်။\n(တီဗွီကြည့်ရင်တောင် ကိုရီးယားကားပဲ ကြည့်ပြီး သတင်းကြေငြာချိန်ဆို တီဗွီ ပိတ်တတ်ကြတယ်။ ) လက်ရှိ သုံးစွဲနေတဲ့ အရာတွေ… ဘယ်ဟာ…ဘာတွေ ဆိုးကျိုး ရှိလို့…မစားသင့်ဘူး..လို့..ပြောရင်လည်း..ပြောတဲ့သူကပဲ..ဇီဇာကြောင်ပြီး…ဇာချဲ့နေသလို…မြင်ကြတယ်။\nအမေနဲ့ဆို ကျနော် မကြာခဏ ပြသနာတက်တယ်။\n”အမေ … ကြာရှည်ခံအောင်လုပ်ထားတဲ့ မုန့်တွေ မစားနဲ့နော်…”လို့..ပြောရင်..\n”ငါ တစ်သက်လုံးစားလာတာ..ဘာမှ မဖြစ်ပါဘူး…”လို့ ပြန်ပြောတယ်။ ”ဟုတ်တယ်… တစ်ထုတ် စားရုံနဲ့…ဗုံးခနဲတော့..လဲ မသေသွားပါဘူး… ဒါပေမဲ့… ဆိုးကျိုးတွေကတော့…\nခန္ဓာကိုယ်တွင်းမှာ…တစ်စချင်းစီ စုပြုံနေပြီ..” လို့.. ပြန် စကားနိုင် လုနေရတာ…\nလက်ပေါက် ကပ်တယ်။ အဲ့လိုပဲ…တော်တော်များများက…. ဗုံးခနဲ လဲသေသွားမှသာ ဆိုးကျိုး လို့…ထင်နေကြတယ်.. ။\n၀င့်ပြုံးမြင့် says: ပူကီ တံဆိပ်ကတော့ စိတ်ချရမယ် ဆက်ဆက်ရေ။ ဒါက နာမည်တစ်လုံးနဲ့ဆိုတော့ လုပ်မယ် မထင်ဘူး။\nဆက်ဆက်ပြောတဲ့ကိစ္စက တွေးစရာတွေ အများကြီးလိုပြီလေ။ စားသုံးသူကာကွယ်ရေးအသင်း ဆိုတာရှိတယ်။ အဲဒါ အစိုးရ အသိအမှတ်ပြုတဲ့ အဖွဲ့အစည်းလား သေချာမသိတာ။ သေချာတာက ဒီအဖွဲ့ အတိုက်အခိုက်ခံရတယ်။ ဟိုတစ်ခါ ဂျာနယ်ထဲမှာ လုပ်ငန်းရှင်က အဲဒီအသင်းကို တရားစွဲတာ ဖတ်ခဲ့ရဖူးတယ်။ ငပိ ကိစ္စမှာပဲ ကြည့်။ လုပ်ငန်းရှင်တွေ ဘယ်ခံမလဲ။ သူတို့စီးပွားရေး လုံးဝအထိမခံဘူး။ တွေ့ဆုံဆွေးနွေးရေးပွဲတွေ ပြီးတော့ ရလာတဲ့ ရလဒ်က စားသုံးသူတွေကို ကာကွယ်တဲ့ ထိရောက်တဲ့ ဥပဒေတစ်ခု မဖော်ထုတ်ဘဲနဲ့ ဘယ်ငပိမဆို အမိုးနီးယားနံ့ ထွက်တာပဲ ဆိုတဲ့ ရလဒ်နဲ့ ဇာတ်သိမ်းခဲ့တာ။ တစ်ခါတလေများတွေးမိတယ်။ ပညာရှင်ကို ငွေရှင်က ခါးပိုက်ထောင် ထဲ ထည့်လိုက်သလားလို့။ ငပိနဲ့ ပတ်သက်ပြီး ယင်မနားဆေး မသုံးဖို့ ဘာညာ ဘာဥပဒေမှ ထွက်တယ် လို့ မဖတ်မိဘူး။ ဥပဒေကသာ တင်းတင်းကျပ်ကျပ် လုပ်ရင် ဘယ်သူမှ မဟုတ်တာ မလုပ်ရဲဘူး။ ဆင်းရဲတာ ကို လည်း အပြစ်ပုံချစရာ မလိုဘူး။ တကယ်တော့ လူတွေဆင်းရဲတာကို အခွင့်ကောင်းယူနေကြတာပါ။\nအခု ဂွမ်းကိစ္စမှာ ဂွမ်းကို ဥပဒ်မပေးဘူးလို့ ယူဆပြီး ဥပဒ်မပေးရင်သော်မှ လူ့ဂုဏ်သိက္ခာအတွက် ဒါမျိုး လက်သင့်မခံနိုင်ကြောင်း ဒီပို့စ်မှာ ရေးတာပါ။ ဘီလူးကြီးပြောတဲ့အတိုင်းဆိုရင် ဂွမ်းက လူကို ဥပဒ်ပေးနိုင်တယ် ဆိုတော့ကာ ပြတ်ပြတ်သားသား လုပ်သင့်ပါပြီ။\nuncle gyi says: ၀ယ်စားဖြစ်တယ်မပြုံးရေ\n၀င့်ပြုံးမြင့် says: နံပြားတို့ အီကြာကွေးတို့ ဆိုလည်း ဆေးဝါးတွေ ထည့်တယ် အန်ကယ်ရေ။ တိတိကျကျတော့ မသိ။ အစားအသောက်တွေ မပုပ်မသိုးအောင် တာရှည်ခံအောင် တစ်နည်းမဟုတ် တစ်နည်း လုပ်ကြတာပဲ။ ခုဟာကတော့ အသားနေရာမှာ ဂွမ်းထည့်လိုက်တော့ တစ်မျိုးကြီးပဲ။ စားရတဲ့လူက လူ့အဆင့် မရှိတော့သလို။ ဂုဏ်သိက္ခာပိုင်းပါ ထိတာပေါ့။\nအောင် မိုးသူ says: ကြက်သားလိပ်လို့ခေါ်တဲ့ ပေါင်မုန့်လား ဘယ်တံဆိပ်လဲ အစ်မ\n၀င့်ပြုံးမြင့် says: သွားတက်လေး\nတံဆိပ်တွေ များပါတယ်။ ပေါင်မုန့် ပုံသဏ္ဍာန်လည်း များတယ်။ အမျှင်အဖတ်လေးတွေ အုပ်ထားတဲ့ ပေါင်မုန့်။\nအောင် မိုးသူ says: အစ်မရေ အဲ့ဒါကို Chicken Roll လို့ခေါ်တယ် ဘာလို့သိလဲဆိုတော့။ E’ldorado က မုန့်ဖုတ်သင်တန်းကျောင်းတုန်းက အဲ့ဒါလုပ်တာ သင်ခဲ့ဖူးလို့ပါ။ တကယ်နာမည်ရှိတဲ့ မုန့်တိုက်တွေကတော့\nကြက်သားမျှင်ကို သုံးတာပေါ့။ အခုတလော အဲ့လိုတွေများလာတယ်နော်။ ကျတော်ကတော့ အစကတည်းက\nကိုပေါက်(မန္တလေး) says: ကျနော်က အဲ့လိုမုန့်တွေ သိပ်မကြိုက်လို့မစားဖြစ်တာ တော်သေးတယ်လို့ဆိုရမယ်\n၀င့်ပြုံးမြင့် says: မုန့်က ခလေးတွေအကြိုက် လေးပေါက်ရေ။\nအရင်ကကျော်စွာဦးကြီးမိုက် says: .မီစားဖူးဘူးဗျ…အစတည်းက ပေါင်မုန့်တို့ဘာတို့မကြိုက်တာလဲပါတယ်\n၀င့်ပြုံးမြင့် says: ခလေးတွေက ရှောင်နိုင်ပါ့မလား။ အိမ်က သားဆို မရဘူး။ အဲဒီမုန့် မြင်တာနဲ့ အကုန်ကျုံးယူသွားပြီး တစ်ယောက်ထဲ စားခဲ့တာ။\nဇီဇီခင်ဇော် says: ဘယ်လို လုပ်ရပါ့ နော်။\nပြန်ဖို့ ကို ဘယ်သတ္တိနဲ့ ဆုံးဖြတ်ရပါ့\nkai says: မြန်မာပြည်က.. ရထားသမျှစားစရာတွေ.. ရေတညစိမ်ကြည့်…\nလန့်လန့်ပြီး.. သွေးတက်တဲ့သတ္တိရလာမယ်..။ Log in to Reply\tWas this answer helpful?LikeDislike 1374\n၀င့်ပြုံးမြင့် says: ဘယ်သူတွေတက်တက် လတ်တလောမှာ တိုင်းပြည်မတိုးတက်နိုင်သေးပါဘူး။ အဝေးကြီးလိုသေးတာကို။ ဘာလို့များ ပြန်လာချင်ရတာတုန်း။\nnozomi says: ဂွမ်းကို ဝါးလိုက်မိရင် ကြက်သားလိုကြေမသွား ပဲ အဖတ်အဖြစ် နဲ့ ကျန်မနေ ခဲ့ဘူးလား\n၀င့်ပြုံးမြင့် says: မကျန်ခဲ့ဘူး။ မွနေတာပဲ။ အရသာကကောင်းလွန်းတော့ စားသာကြည့်ပါ။ အဲဒါလေးတွေ ခြစ်ယူပြီး ရေထဲခဏမွှေပေး၊ သုံးလေးရေလောက်လဲပြီးရင်ကို ပေါ်ပါပြီ။ ကိုင်ကြည့်ရင် သိပ်သိသာတယ်။ မုန့် ၃ -၄ ခုလောက်သွားဝယ်ပြီး လက်တွေ့သာ စမ်းသပ်ကြည့်လိုက်ပါ ဦးနိုရေ။\nhmee says: ရန်ကုန်မှာတုန်းက ကြိုက်လို့ ခဏခဏ ဝယ်စားဖြစ်တယ်။ အင်း ဘာမှကို စိတ်ချလက်ချ မစားရဲအောင်ပဲ။ ရင်ကျပ်ရှိတဲ့ သမီးတော် ရန်ကုန်မှာ ရေခဲမုန့် စားမရဘူး။ စားတာနဲ့ နောက်တနေ့ ဆေးရုံပြေးတော့ပဲ မပြုရေ။ အခု ဒီမှာ ရေခဲမုန့်စားတာ ဘာမှ မဖြစ်ဘူး သူလည်း အခု စားချင်တာ စိတ်ကြိုက်စားနေပြီ။ ကိုယ်တွေ ဆီမှာ အဲ့လို စိတ်ချလက်ချ ဘယ်တော့များမှ ဖြစ်ပါ့မလဲနော်။\n၀င့်ပြုံးမြင့် says: အစစ်ပဲ။ မမှီရေ။ ကျမသူငယ်ချင်း ရှူနာရှိုက်ကုန်းလေး ရောဂါတွေ ဗရပွနဲ့ စလုံးရောက်သွားတာ တစ်လတောင်မကြာ၊ ဒေါင်ဒေါင်မြည်သွားသတဲ့။ ခေါင်းမူး ၀မ်းရစ်လေးတောင် မဖြစ်တော့ဘူးတဲ့။\nKaung Kin Pyar says: ဘာပဲစားစား သတိထားနေရတယ် အမရယ်…။ ကိုယ့်ပိုက်ဆံနဲ့ ကိုယ်စားတာ ရောဂါဝယ်သလိုများဖြစ်နေမလားလို့.. ဟိုအစားအစာလဲ မသင်္ကာ ဒီအစားအစာလဲ မသင်္ကာနဲ့..။\nအသီးအရွက်ဟာ စားသင့်တယ်..၊ အမျှင်ဓာတ်များတယ်ဆိုလို့ အရင်တုန်းက အပြင်ထွက်ရင် ထမင်းပေါင်း ရွေးစားဖြစ်ခဲ့တာ….။ ခုတော့ ပိုးသတ်ဆေးတွေနဲ့မှာ.. စင်အောင်ပြောင်အောင်မှ ဆေးပါ့မလားဆိုပြီး.. မစားရဲတော့ဘူး…။\nအသီးအနှံတွေကလဲ အရင်ကဆို အလုံးလှပါ့ဆိုတာကို ရွေးခဲ့ပေမယ့်.. ခုများ အလုံးလှလှမြင်ရင်တောင် အပ်ကြီးထိုးထားတဲ့ပုံတွေကမျက်လုံးထဲ ကွင်းခနဲ ရောက်လာရော….။ သင်္ဘောသီးဆို..မျက်လုံးအတွက်ကောင်းတယ်၊ ၀မ်းကောင်းတယ်၊ လူအတွက် ကောင်းတယ်ဆိုလို့ မြင်ရင် ၀ယ်စားခဲ့ပေမယ့်.. ဒါတွေက ကောင်းဖို့ထက် ဆိုးဖို့များ ပိုများနေမလားလို့လဲ သံသယနဲ့ ချီတုံချတုံ ဖြစ်ရသေးတယ်….။\nခု ဈေးဝယ်ခြမ်းဖြစ်ရင်တောင် ပိုးပေါက်ပါတာတို့..၊ အလုံးသေးပြီး ပုံပန်းမကျ ဖြစ်နေတာကိုမှ အော်ဂန်းနစ်စစ်စစ် သဘောထားပြီး ရွေးရမလို ဖြစ်နေတယ်…။\nနောက်ပြီး ဟင်းချက်ဆီတွေ… အနံ့နဲ့ အရောင်ကို လိုသလိုပြင်လို့ရနေတဲ့အချိန်မှာ.. နေ့တိုင်း စားသောက်ထိတွေ့နေတဲ့ အစားအသောက်တွေကို စိတ်ပူနေရပြီ…။\n၀င့်ပြုံးမြင့် says: အစားအသောက်က လူညွန့်တုံးမယ့် ကိစ္စဆိုတော့ အမေစု တစ်ခုခု လုပ်ပေးမယ် မျှော်လင့်ရတာပဲနော်။ တင်းကြပ်တဲ့ ဥပဒေ တစ်ခုခု ထုတ်ပေးမယ် မျှော်လင့်ရတာပဲ။ ဆီကတော့ ရှောင်ဖို့ တယ်မလွယ်။\nလုံမလေးမွန်မွန် says: ပြောချင်တာတွေကတော့ အများကြီးရယ် . .\nဒါပေမယ့် ခု အဖြစ်ချင်ဆုံးအရာကို ပြောပါဆိုရင် ပလတ်စတစ်စက်ရုံတွေကို အကုန်ဖျက်သိမ်းပြီး export တောင် မလုပ်စေချင်တာပါပဲ\nSwal Taw Ywet says: ကျည်လွတ်မြေမှာ ပျော်နေပါသလေ\nHead and Shoulder လို ကမ္ဘာ့ Brand ကထုတ်တဲ့ ခေါင်းလျော်ရည်ကိုတောင်\nအန္တရာယ်ပြုနိုင်လောက်တဲ့ ကယ်မီကယ်တခု ၀.၀၀၁ ရာနှုန်း ပိုပါနေလို့ဆိုပြီး\nဆံပင်ညှပ်သမားတောင် ၆ လတကြိမ် ဆေးစစ်ရသဗျ။\nkai says: Than Htike\n၁- စားသောက်ဆိုင်တွေမှာ အသုံးပြုနေတဲ့ ဖေါ့ဘူးတွေဟာလည်း စတိုင်းရင်း\nတစ်ခါသုံးပလပ်စတစ်တွေ လုံးဝ အသုံးမပြုကြရန်။\n၂-ကြက်သားမှုန့် တွင်လည်း အချိုမှုန့် နှင့် တာရှည်ခံမှိုသတ်ဆေးများ ဓာတုပစ္စည်းများပါဝင်သဖြင့် အချိုမှုန့် ထက်ပင်\n၃- ဆာဖျူရစ်အက်ဆစ်ပြင်း H2SO4 ရောစပ်ထားတဲ့ အချဉ်ရည်လို့ ခေါ်တဲ့ အဆိပ်ရည်တွေပါပဲ ဆာလ်ဖျူရစ်အက်ဆစ်က နည်းနည်းလေးထည့်ရုံနဲ့အချဉ်ရည်အရသာကို\nဖြစ်ပေါ်စေပြီး ဘက်ထရီအိုးမှာသုံးတဲ့ အက်ဆစ်ပါ။ထို့ ကြောင့် အသုပ်ဆိုင် အကြော်ဆိုင် အကင်ဆိုင် တုတ်ထိုးဆိုင်တွေမှာ\nသုံးစွဲနေသော တားမြစ်ဆိုးဆေး နီနီရဲရဲတွေကို\n၅- အချိုရည်ဗူးများတွင် တားမြစ်ဆိုးဆေး တာရှည်ခံဆေး သကြားထက်အဆ ၂၀၀ ပိုမိုချိုစေသော ပါဝါသကြားနှင့်ကာဗွန်ဒိုင်အောက်ဆိုဒ်ကဖိန်းဓါတ်\nများပါဝင်၍ ခံတွင်းကင်ဆာ ကျောက်ကပ်ရောဂါ\nဆီးချိုရောဂါနှင့်အဝလွန်ရောဂါ အသည်းကင်ဆာရောဂါတို့ ကိုဖြစ်ပွားစေသည်။\n၆- မယ်လမင်း(ဖိုက်ဘာ)ပစ္စည်းများသည် အပူနှင့်\nထိတွေ့လျှင် ဓါတ်ပြု၍ ကျောက်ကပ်ပျက်စီးခြင်းနှင့်ကင်ဆာရောဂါများကို\n၈-ကော်ဖီမစ်များတွင် နှို့ဆီနှင့်နှို့မှုန့် အစား\nအသုံးပြုသော Creamer မှာ မလေးရှားတွင်\nကာကွယ်ရေး အသင်းမှ ထုတ်ပြန်ထားသော\nဖတ်ရှု့လေ့လာပြီးနောက် လက်ဆင့်ကမ်းဝေမျှပေးကြပါရန် တိုက်တွန်းလိုက်ရပါသည်။\nkai says: မောင်(စွယ်စုံကျမ်း) added3new photos.Like Page\nကြည့်မြင်တိုင် ကမ်းနားဟု ဆိုလိုက်လျှင် ညဈေးနှင့် ငါးဈေးကို ပြေးမြင်မိ ကြပေလိမ့်မည်။ ထိုမျှသာမကပါ ကြွက်မုဆိုးတို့ စံရာလည်း ဖြစ်နေတတ်သေးသည်။\nရန်ကုန်မြို့တော် စည်ပင်သာယာရေး ကော်မတီမှ နေ့စားကြွက်မုဆိုးတစ်ဦး ဖြစ်သော အသက် ၃၀ အရွယ် ကိုသိန်းမျိုးခိုင်၏ စားကျက်သည် ကြည့်မြင်တိုင်ပင် ဖြစ်သည်။\nဇူလိုင်မိုးထုအကြား ညဥ့်နက်နက်တွင် ကြည့်မြင်တိုင် စံပြဈေးအတွင်းမှ စားကြွင်းစားကျန်၊ ကုန်ကြွင်းကုန်ကျန် များကို စားသုံးကာ ဝဖီးနေသော မြေကြွက်ကြီးများအား လိုက်လံ ရှာဖွေနေသူများ ခပ်ဖွဲဖွဲ ရှိနေကြသည်။\n“ဒါတောင်မိုးတွင်းမို့လို့ ကြွက်ထိုးတဲ့လူ နည်းတာ။ နွေရာသီဆို ဒီထက်များတယ်” ဟု ကိုသိန်းမျိုးခိုင်က ဆိုသည်။\nညဥ့်နက်နက် အမှောင်ထုအကြား ကြွက်ဖမ်းထွက်သူများတွင် ၎င်းကဲ့သို့ စည်ပင်သာယာ နေ့စား အလုပ်သမားများ ပါသကဲ့သို့ အခြား ကြွက်မုဆိုးများလည်း ပါဝင်သည်။\nစည်ပင်သာယာက ခန့်အပ်ထားသော ကြွက်ဖမ်းသမားများမှာ ကြွက်ကောင်ရေ မည်မျှဖမ်းမိကြောင်း သက်သေအဖြစ် ဌာနသို့ ကြွက်အမြီးများသာ တင်ပြရရာ ကိုသိန်းမျိုးခိုင်အတွက် ကြွက်ခန္ဓာကိုယ် များကို ပြင်ပသို့ ရောင်းချငွေရှာနိုင်သည်။\nသို့သော် သူဖမ်းသော အကောင်များမှာ မြေကြွက်များ တင်မကပါ။\nဖား၊ ငါးရှဥ့်၊ မြွေ စသည့် သတ္တဝါ ပေါင်းစုံမှ ရရာအသားများကိုလည်း ဖမ်းဆီး တတ်သေးကြောင်း ကိုသိန်းမျိုးခိုင်က ဆိုသည်။ ထိုသို့သော အကောင်များတွင်လည်း ဈေးကွက်ရှိသည်။ အဝယ်ဒိုင်ရှိသည်။\nကြွက်ကား ယမကာနှင့် လိုက်ဖက် ညီလှစွာသော အမြည်းအဖြစ် သီးသန့်ဈေးကွက် ရှိသည်။ ဥပမာအားဖြင့် သင်္ဃန်းကျွန်း မြို့နယ် လေးထောင့်ကန်မှ ကြွက်ဒိုင်။\nထိုအခါ အခြားအမယ် စုံလှစွာသော အသားများ၊ အကောင်ပလောင် များကား အဘယ်သို့ မြန်းနေသနည်း။ ယင်း သတ္တဝါမျိုးစုံတို့အား ငွေကြေးအဖြစ် ပြောင်းလဲပေးမည့် နေရာအချို့ ရှိလေသည်။\nအင်းစိန် ဘိုကုန်းရပ်ကွက်ရှိ လမ်းကြားငယ်တစ်ခုမှ ဖျော်ရည်လုပ်ငန်းဟု ခေါင်းစဉ်တပ်ထားသော အဆောက်အအုံ တစ်ခုမှာ ယင်းသို့သော နေရာများအနက် ထင်ရှားသော ဌာနေတစ်ခုဖြစ်သည်။ ဖျော်ရည်လုပ်ငန်းဟု တပ်ထားသော ဆိုင်းဘုတ်အောက်တွင် ရှိသည့် ထိုအဆောက်အအုံမှာ လာသမျှ အသားမျိုးစုံကို ပိဿာချိန်ဖြင့် ဝယ်ယူလက်ခံရာ ဒိုင်တစ်ခုလည်း ဖြစ်သည်။\nဖျော်ရည်လုပ်ငန်းဟု ခေါင်းစဉ် တပ်ထားသော်လည်း တစ်ချိန်က ဖျော်ရည်အတု ပေါင်းစုံပြုလုပ်ရာ လုပ်ငန်းတစ်ခုဖြစ်ခဲ့ပြီး ယခုအခါ အသားစိမ်းဝယ်သည့်ဒိုင် တစ်ခု ဖြစ်နေသည်ဟု အဆိုပါရပ်ကွက်တွင် နှစ်ပေါင်း သုံးဆယ်ကြာ နေထိုင်ခဲ့သူ မီးရထားဝန်ထမ်းဟောင်း ဦးကျော်လွင်က ပြောပြသည်။\nအကောင်မျိုးစုံ၊ အသားမျိုးစုံဆိုရာတွင် ကြွက် ၊ မြွေ ၊ ဖားတို့မှအစ ပုတ်သင်ညို၊ ကင်းလိပ်ချော၊ ကြောင်၊ ခွေး အပါအဝင် မည်သည့်အသားမဆို အကောင်အမျိုးအစား အလိုက် ပိဿာချိန်ဖြင့် ဝယ်ယူကြောင်း ကိုသိန်းမျိုးခိုင်က ရှင်းပြသည်။\n“ဖားကတော့ စားလို့ရတဲ့ဖားဆို တခြားရောင်းတာပေါ့။ စားမရတဲ့ ဖားခုံညင်းလို၊ ဖားပျံလိုတွေကျ သူ့ဆီပဲ သွင်းကြတာ။ ရေမြွေတို့ တခြား အကောင်ပလောင်တွေလည်း ဒီလိုပါပဲ” ဟု ၎င်းကဆိုသည်။\nလမ်းဘေးတွင် အတိုအစ လိုက်ကောက်သည့် ကလေးငယ်များလည်း လမ်းဘေးတွင် တိရစ္ဆာန်အသေကောင်များ တွေ့လျှင် ကောက်လာကြပြီး အဆိုပါနေရာတွင် လာရောက် ရောင်းချတတ်ကြသည်ဟု အဆိုပါ ရပ်ကွက်အတွင်းမှ သိရသည်။\nအချို့ကလေးများ ဆိုလျင် လမ်းဘေးမှ ပုတ်သင်ညိုအသေများ၊ ကင်းလိပ်ချော အသေများ၊ ကြွက်သေများကို ပလတ်စတစ်ဖြင့် ထုပ်ယူလာသည်များ ကိုလည်း တွေ့ရလေ့ရှိကြောင်း ဦးကျော်လွင်က ဆိုသည်။\nကြွက်သီးသန့် မုဆိုးများကမူ ဈေးကောင်းရသော လေးထောင့်ကန် ကြွက်ဒိုင်တွင် သွားရောင်းတတ် ကြသော်လည်း အင်းစိန်ဘိုကုန်း ရပ်ကွက်မှ ဒိုင်မှာ အမယ်စုံ အသားများ သွင်းလိုသူတို့အတွက် ပိုက်ဆံရှာရာ ဖြစ်သည်။\n“ကျွန်တော်တို့ကျတော့ နေတာက ရွှေပြည်သာဆိုတော့ လမ်းသင့်တဲ့ ဒီအင်းစိန်က အသားစုံဒိုင်မှာပဲ လာသွင်းလိုက်တာ၊ ဈေးတော့ နည်းတာပေါ့” ဟု ကိုသိန်းမျိုးခိုင်က ဆိုသည်။\nယင်းဒိုင်မှပေးသော ကြွက်ဈေးမှာ နည်းပါးသော်လည်း ကြွက်အပါအဝင်နှင့် သူ၏သားဖြစ်သူ ရှာလာသည့် အခြား တိရစ္ဆာန်မျိုးစုံကိုပါ သွင်းနိုင်သဖြင့် အဆင် ပြေကြောင်းလည်း သူကဆိုသည်။\nအဆိုပါအသားဒိုင်တွင် ဒိုင်ချုပ်ဟု ထင်ရသော ငွေကိုင်သူတစ်ဦးနှင့် လာပို့သော သတ္တဝါများကို အရေခွံဆုတ်ခြင်း၊ အမွေးနုတ် ခြင်း၊ အရိုးထုတ်ခြင်းနှင့် အသားတုံးအဖြစ် ခုတ်ပေးရသည့် အလုပ်သမားအမျိုးသား ခြောက်ဦးခန့်ရှိနေတတ်သည်။\n“လာသွင်းသမျှ တိရစ္ဆာန်တွေကို အရေခွံဆုတ်ပြီး အသားတုံးလေးတွေ ဖြစ်အောင် ခုတ်ပေးရတယ်” ဟု သင်္ကြန်ရက်အတွင်း အလုပ်သမား ရှားပါးစဉ်က ထိုနေရာတွင် ခေတ္တဝင်ရောက် လုပ်ကိုင်ခဲ့ဖူးသူ ဘိုကုန်းရပ်ကွက်နေ ကိုဇော်တူးက သူ့အတွေ့အကြုံကို ရှင်းပြသည်။\nတစ်ခါတစ်ခါ မြင်းသားဟုဆိုသည့် အသားတုံးကြီးများ လာရောင်းသူများ ရှိသည်ကို တွေ့ရကြောင်း ၎င်းက ဖြည့်စွက်သည်။\nအသားများကို မည်သည့်နေရာတွင် မည်သို့ အသုံးပြုနေသည်ဟု ၎င်းတို့ ရေရေရာရာ မသိခဲ့ရ။\n“ငါးခူမွေးမြူရေးအတွက် အစာလို့တော့ ပြောတယ်” ဟု ကိုဇော်တူးက ဆိုသည်။\nသူတို့ ခုတ်ထစ်ပြီးသား အသားတုံးများကို ရေခဲပုံးများအတွင်း စနစ်တကျ ထည့်ပြီးနောက် အအေးခန်းကားတစ်စီးက နှစ်ရက်တစ်ခါ လာသယ်ယူသွားတတ်ကြောင်း ရပ်ကွက်အတွင်းမှ သိရသည်။\nယင်းဒိုင်မှ တစ်ဆင့်ထုတ်လုပ်လိုက်သော ကြွက်၊ မြွေ ၊ ဖားတို့မှအစ ပုတ်သင်ညို၊ ကင်းလိပ်ချော၊ ကြောင်၊ ခွေး စသည့် ရရာ အသားတုံးအစုံများသည် မည်သည့်လုပ်ငန်း၊ မည်သည့်နေရာတွင် ကုန်ချောအဖြစ် အသွင်ပြောင်းကြသနည်း။\nအင်းစိန်ဘိုကုန်းတွင် ဖွင့်လှစ်ထားသည့် အသားစုံဒိုင်နှင့် ဆက်နွှယ်နေသူမှာ တစ်ချိန်တစ်ခါက ဖျော်ရည်တု၊ အရက်တု လုပ်ငန်းဈေးကွက်တွင် ဘုရင်တစ်ဆူဖြစ်ခဲ့ပြီး ယခုအခါ အသင့်စား ငါးအူချောင်းနှင့် ကိုရီးယားအကင်မျိုးစုံ လောကတွင် နေရာယူနေသူတစ်ဦး ဖြစ်ကြောင်း လသာမြို့နယ် အတွင်းရှိ အမည်မဖော်လိုသူ စီးပွားရေး လုပ်ငန်းရှင်တစ်ဦးက ထုတ်ဖော်ပြောဆို သည်။\nသူ့အဆိုအရ အသင့်စား အကင် လုပ်ငန်းများ ခေတ်စားလာပြီးနောက်ပိုင်း ယင်းလုပ်ငန်းရှင်မှာ တရုတ်နိုင်ငံမှ ကျွမ်းကျင်သူ အချို့ငှားရမ်းကာ ပြည်တွင်းတွင် ထုတ်လာခြင်းဖြစ်ကြောင်း သိရသည်။\nအဆိုပါလုပ်ငန်းရှင်သည် လသာမြို့နယ် အတွင်းရှိ အဆောက်အအုံတစ်ခုတွင် တရုတ်နိုင်ငံသား ကျွမ်းကျင်သူနှစ်ဦး၊ အမျိုးသမီး အလုပ်သမားငယ် ၁၀ ဦးကျော် တို့နှင့်အတူ ဝက်အူချောင်း၊ ကြက်အူချောင်း၊ ငါးအူချောင်းနှင့် ကိုရီးယားအကင်ထိုး တံဆိပ်မျိုးစုံကို ထုတ်လုပ်နေသူ ဖြစ်ကြောင်းလည်း ဈေးကွက်အတွင်းမှ စုံစမ်း သိရှိရသည်။\nလသာမြို့နယ်ရှိ အဆိုပါလုပ်ငန်းတွင် လုပ်ကိုင်ခဲ့ဖူးသူ များအနက် အသက် ၂၁ နှစ် အရွယ် မဖြူလေးသည်လည်း တစ်ဦးအပါအဝင် ဖြစ်သည်။\n“ညီမတို့က ကားနဲ့ သယ်လာတဲ့ အသားတွေကို စက်နဲ့ ကြိတ်ပေးရတာ။ ကျန်တာကိုတော့ တရုတ်နှစ်ယောက်နဲ့ အစ်ကိုကြီးသုံးယောက်ပဲ ကိုင်တယ်။ ညီမတို့က အသားကြိတ်တဲ့အထိပဲ သိတယ်” ဟု မဖြူလေးက ပြန်လည်ပြောပြသည်။\nလစာအတော်အသင့် ကောင်းသော်လည်း အလုံပိတ်ထားသော အဆောက်အအုံ အတွင်း အသားပေါင်းစုံ၏ ညှီနံ့များကြောင့် ရင်ကျပ်ရောဂါ ဖြစ်လာသည့်အတွက် မဖြူလေးမှာ ယခုအခါ သိမ်ကြီးဈေးရှိ အထည်ဆိုင်တစ်ခုတွင် ပြောင်းလဲ လုပ်ကိုင်နေရသည်။\n“အသားတုံးတွေက အင်းစိန်က သူဌေးရဲ့ ဆိုင်ခွဲကနေ သယ်လာတာလို့တော့ သိတယ်။ သူဌေးက သားသတ်ရုံတွေက ပိုတဲ့အသားတွေ လေလံဆွဲတာလို့ ပြောသံ ကြားတယ်။ ဒါပေမဲ့ အသားတုံးတွေက တော်တော်ကောင်းကောင်း တွေလည်း ပါတယ်” ဟု အသားတုံးများ လာရာလမ်းနှင့် ပတ်သက်ပြီး မဖြူလေးက သိသမျှ ပြန်လည်မျှဝေသည်။\nဈေးကွက်အတွင်း ရောင်းချနေသည့် အသင့်ကင်စားနိုင်သော အသားတုံးများ တွင် ကြက်၊ ဝက်၊ ငါး စသည်ဖြင့် အမည် အမျိုးမျိုးရှိသည်။ အသားတုံးများအတွင်းတွင် ယင်းအမည်အတိုင်း အသားများ ပါပါ၏လော။\nကိုသိန်းမျိုးခိုင်တို့ ရန်ကုန်မြို့တော် အတွင်းရှိ မြောင်းများ၊ လမ်းဘေးများ၊ ဈေးများအတွင်းမှ ဖမ်းဆီးကာ စတင်လည် ပတ်လာသော အသားစုံစက်ဝန်းသည် စားသုံးသူများ နေ့စဉ် စားသုံးနေသော အသားတုံး များတွင် အဆုံးသတ်နေသလော။\nအသားတုံးစက်ဝန်း မည်သို့လည် ပတ်နေသည်ကို စေ့စေ့ငုငု မသိရှိဘဲ စားသုံးနေကြသူ အများအပြားရှိသည်။\nအလုံမြို့နယ် ဆင်မင်းဈေးအနီးတွင် နေထိုင်သည့် အသက် ၃၂ နှစ်အရွယ် အိမ်ရှင်မ မသဉ္ဇာဦးက “ကိုယ်တိုင်လည်း မကြာခဏ ဝယ်စားဖြစ်တယ်။ အိမ်က ကလေးတွေကလည်း ကြိုက်တယ်” ဟု ဆိုလေသည်။\nအသားတုံးအမည်တပ် အသင့်စား အသားတုံးများအတွင်းရှိ အသားများမှာ မည်သို့အသားဓာတ်၊ အာဟာရဓာတ်၊ ဘေးထွက်ဆိုးကျိုး၊ ကျင့်ဝတ်မဲ့စီးပွားရေး သမား၏ လက်စွမ်းပြမှုများ ပါဝင်နေသနည်း။\nFDA ဟု အတိုကောက်ခေါ်သော အစားအသောက်နှင့် ဆေးဝါးကွပ်ကဲရေး အဖွဲ့အနေနှင့်မူ အစားအသောက်များ တင်သွင်းခွင့်၊ ထုတ်လုပ်ခွင့် လာရောက် လျှောက်ထားမှုများကို ပါဝင်ပစ္စည်း သေချာစွာ စစ်ဆေးပြီးမှ ထောက်ခံလေ့ရှိကြောင်း ယင်းဌာနမှ ဒေါက်တာထွန်းဇော်က ရှင်းပြသည်။\n“လူထုအတွက် အန္တရာယ်ရှိတဲ့ အစားအသောက်တွေကို ခိုးထုတ်ပြီး ဈေးကွက်ထဲ ပြန့်နေတယ်ဆိုရင်လည်း သတင်းရတာနဲ့ စိစစ်ပြီး သိမ်းဆည်း အရေးယူလေ့ ရှိပါတယ်။ ဒါက စားသုံးသူဘေးအန္တရာယ် ကင်းရှင်းရေးအပိုင်းပါ” ဟု ၎င်းကဆိုသည်။\nသို့သော် ‘ဘာမှန်းမသိသော’ အသားများ ပါဝင်နေသောကိစ္စမှာ FDA တွင် တာဝန်မရှိဘဲ မွေးမြူရေးနှင့် ကုသရေး ဦးစီးဌာန၏ လုပ်ပိုင်ခွင့်သာ ဖြစ်ကြောင်း ဒေါက်တာထွန်းဇော်က ရှင်းပြသည်။\n“လုပ်ပိုင်ခွင့် မရှိသေးတဲ့အတွက် ကျွန်တော်တို့မှာ သားငါးအရောအနှော တွေကို စိစစ်ဖို့ လူ၊ ကျွမ်းကျင်မှု၊ နည်းပညာ၊ စက်ပစ္စည်းတွေ မရှိတာလည်း ပါပါတယ်” ဟု သူက ပြောဆိုသည်။\nတစ်ချိန်က ပုလိပ်ရောဂါတည်း ဟူသော ကပ်ဆိုးကြီးဖြင့် ကမ္ဘာကို ကိုင်လှုပ်ခဲ့သည့် ကြွက်တို့၏ အသားများ၊ မြန်မာတို့ ရှောင်ကြဉ်လေ့ရှိသည့် ဖားခုံညှင်း၊ ဖားပျံများ၊ ကင်းလိပ်ချော၊ ပုတ်သင်ညို၊ မြွေတို့အပြင် အခြားအမည်မသိ အသားပေါင်းစုံတို့ကား ကိုသိန်းမျိုးခိုင်တို့လို ကြွက်မုဆိုးများ ထံမှ အဆိုပါ အသားစုံဒိုင်သို့ ရောက်ကြရသည်။\nဘိုကုန်းအသားစုံဒိုင်မှ ဝယ်ယူခုတ်ထွင် တုံးယူပြီးသော အသားတစ်များသည် မည်သည့်နေရာသို့ သွားကြသနည်း။ ငါးခူမွေးမြူရေး ဆိုသော နေရာသို့ အမှန်တကယ် ရောက်ရှိသည်လား။ မဖြူလေးတို့ ညှီနံ့တထောင်းထောင်းဖြင့် ကြိတ်ပေးရသော သားသတ်ရုံမှ လေလံ ဆွဲလာသည် ဆိုသည့် အသားတုံးများကရော အမှန်တကယ်ပင် သားသတ်ရုံများမှ လာလေသည်လား။\nအသားစုံ သံသရာစက်ဝန်း အတွက် မေးခွန်းများက ထပ်နေသည်။\n“ကျွန်တော်သိထား တာကတော့ အင်းစိန်ဘိုကုန်းက အသားဒိုင်ရော၊ လသာမှာ အကင်ထိုးလုပ်တဲ့ အဲဒီလုပ်ငန်းပါ ပိုင်ရှင်ကတော့ တစ်ယောက်တည်းပါပဲ” ဟု လသာမြို့နယ် အတွင်းရှိ အမည်မဖော် လိုသူ စီးပွားရေးလုပ်ငန်းရှင် ကတော့ အတိအကျ ဆိုလေသည်။\n– See more at: http://thevoicemyanmar.com/index.php/article/item/7746-amt…\n၀င့်ပြုံးမြင့် says: မြန်မာလူမျိုးတွေ လူကောင်သေး၊ ဦးနှောက်ကျနေတာတွေ ဘယ်ကစပြင်ရပါ့မလဲ မသိ။ စိတ်မောပါဘိ။ အဲဒီထဲမှာ ကိုယ့်ခလေး ၂ယောက်ပါ ပါနေတယ်။\nkai says: ဘယ်လူသားကိုမှ ရှိခိုးပူဇော်ဖူးမျှော်မာန်လျှော့ ကန်တော့ခြင်းမပြုခိုင်းနဲ့..။ မိဘပါ..အပါအ၀င်ပဲ..။\nအဲဒီကစ… Log in to Reply\tWas this answer helpful?LikeDislike LeaveaComment Cancel replyYou must be logged in to postacomment.\tMy Points\tYou need to be logged in to view your points.


: 09 422 422 001, 09 422 422 007\n2020 - ရွှေငါးလေး\n2020 - ပဲခူးဆားနှင့်သူ၏ဗိုင်းရပ်စ်များ\n2020 - ရိုက်ကွင်းမှတ်တမ်း\n2020 - အသက်ကိုအသက်ထက်ပို၍ချစ်သည်\n2019 - ကတုံးကဗုံးကြဲမှာ\n2017 - ရည်းစားဦး\n2017 - ကျွန်မကမ္ဘာပြိုသောအခါ\n2017 - ပါဏာတိပါတာ\nရုပ်သံအရည်အသွေးက မြင့် အချပ်ကလည်း တစ်ချပ်တည်း ဈေးကလဲ 450 တဲ့ ....\n“ရန်နိုင်အောင် မှာရဲအရာရှိတစ်ယောက်ဖြစ်ပေမယ့် အဖေဖြစ်သူမှာလူဆိုးဂိုဏ်းခေါင်းဆောင် ကျော်နန္ဒ ဖြစ်ပေမယ့် ရန်နိုင်အောင် တစ်ယေက်မသိခဲ့တော့ ရန်နိုင်အောင် ရဲ့ချစ်သူ မိုးမခ မှာ ရဲများကအလိုရှိနေတဲ့ မိုးဇက် နဲ့သူငယ်ချင်းဖြစ်နေခဲ့တော့ မိုးမခ မှာရဲအရာရှိချစ်သူအတွက်ကြိုးပမ်းရာကအစပြုပြီး ရဲများကအလိုရှိနေတဲ့ သူတွေကတော့ ဘယ်သူတွေဖြစ်မလဲ … ရန်နိုင်အောင် ကကော ဘယ်သူ့ကိုဖမ်းမိသွားမလဲ …မထင်မှတ်ထားတဲ့အရာတွေကဘာတွေဖြစ်နေမလဲ …..”\n“သိပ်ချစ်ကြတဲ့ချစ်သူတွေဖြစ်ပြီးအိမ်ကသဘောတူဘဲထွက်ပြေးကြရင်းကားတိုက်မှုဖြစ်ကာချစ်သူတွေရဲ့ဘဝမလှတဲ့ ကောင်းကင်သစ် နဲ့ ကြယ်စင်ခ တို့မှာ စင်္ကာပူနိုင်ငံမှာသွားရောက်တွေ့ဆုံခဲ့ပေမယ့် ကောင်းကင်သစ် ရဲ့မျက်နှာမှာပြုပြင်ထားတဲ့အပြင် အတိတ်ကိုမေ့နေတဲ့ ကြယ်စင်ခ မှာတွေ့ကြပေမယ့်မမှတ်မိဘဲနေခဲ့တော့ ကောင်းကင်သစ် တစ်ယောက်ချစ်သူမှာပြန်လည်မှတ်မိဖို့အရေးနည်းမျိုးစုံကြိုးစားခဲ့ပေမယ့် အရာထင်ပါ့မလား …”\n“မင်းသမီး နန့်နန့်ပြာ နဲ့ မင်းသမီး လွန့်လွန့်လူး တို့မှာတစ်ယောက်နဲ့တစ်ယောက်အပြိုင်အဆိုင်တွေဖြစ်ကြပြီး ချစ်ရတဲ့ချစ်သူမှာလည်း မထင်မှတ်ဘဲတစ်ယောက်တည်းဖြစ်နေခဲ့တော့ နန့်နန့်ပြာ နဲ့ လွန့်လွန့်လူး တို့ရဲ့အချစ်ဇာတ်လမ်းဘယ်လိုအဆုံးသတ်မလဲ … အနုပညာလောကကို ဖွလိုက်မယ့် ဂျာနယ်တိုက်ကလည်းဘယ်လိုလိုက်ဖွမလဲဆိုတာ … နန့်နန့်ပြာ နဲ့ လွန့်လွန့်လူး တို့ရဲ့အပြိုင်သရုပ်ဆောင်ထားတဲ့ရုပ်ရှင်ဇာတ်ကားမှာ အကယ်ဒမီရမယ့်သူကဘယ်သူဖြစ်မလဲ …”\n“ကိုဖြိုး မှာမန်နေဂျာတစ်ယောက်ဖြစ်ခါကာစအချိန်မှာသူဌေးရဲ့စမ်းသပ်မှုတစ်ခုကိုလက်ခံခဲ့ရာကအစပြုပြီး ကိုဖြိုး တစ်ယောက် အဲဒီစမ်းသပ်မှုဒဏ်ကိုမခံစားရခင်မှာ ရီဝင်း နဲ့ချစ်သူဖြစ်ပြီးနောက်ပိုင်းမှ စမ်းသပ်မှုရဲ့ဒဏ်ကိုခံခဲ့ရတော့ သူဌေးရဲ့စမ်းသပ်မှုမှာအောင်မြင်သော်ငြားလည်း ကိုဖြိုး မှာသဘာဝကိုဆန့်ကျင်တဲ့ဖြစ်ရပ်တစ်ခုကို တစ်နှစ်တာပတ်လုံးရင်ဆိုင်ရမယ့်အဖြစ်ကိုရောက်ရှိသွားပေမယ့်လည်း ရီဝင်း မှာချစ်သူရဲ့အဖြစ်ကိုစာနာနားလည်ပေးပြီးဂရုစိုက်ချစ်နေပေမယ့် ကိုဖြိုး ရဲ့ရင်ဆိုင်ရမယ့်အဖြစ်ကဘာလဲ …. စမ်းသပ်မှုဆိုတာကကောဘာလဲ….”\nမိဘမဲ့ဖြစ်တဲ့ ရာဇာ မှာ Church ကျောင်းမှာပညာသင်ကြီးပြင်းခဲ့ရပေမယ့် Church ကျော်ငးတော်ကြီးရဲ့ဖျက်သိမ်းခံရမယ့်အရေးကိုကာကွယ်ဖို့အတွက် မကောင်းမှုဒုစရိုက်လောကထဲကိုဝင်ရောက်ခဲ့သူ ရာဇာ မှာမထင်မှတ်ဘဲ မေဦး ကိုဆုံတွေ့ပြီး ဓားစာခံအဖြစ်ခေါ်ဆောင်လာရာ ရာဇာ နဲ့ မေဦး မှာ သံယောဇဉ်တွေဖြစ်သွားခဲ့ကြတော့ ရာဇာ မှာ Church ကိုကယ်တင်နိုင်မလား … ဥပဒေကပေးတဲ့အပြစ်ကိုဘယ်လိုမျိုးခံယူလိုက်မလဲဆိုတာ …..\nအောင်လှ နဲ့ စံပယ်ထွေး တို့မှာသိပ်ချစ်ကြတဲ့မိဘမဲ့မောင်နှမတွေဖြစ်ကြတော့ အောင်လှ မှာချစ်ရတဲ့ ကြိုင်သင်း ထပ်ညီမဖြစ်သူ စံပယ် ကိုဦးစားပေးနေတော့ သူတို့ချစ်သူနှစ်ဦးရဲ့အချစ်ရေးကသာယာပါ့မလား …. စံပယ် ရဲ့ဘဝမှာမထင်မှတ်ဘဲအမဲစက်ကြီးတစ်ခုဘယ်လိုထင်ရှားသွားမလဲ … အဲဒီအမဲစက်ကြောင့် အောင်လှ ရဲ့ကမ္ဘာကြီးဘယ်လိုဖြစ်ပြီးနှစ်ခြမ်းကွဲသွားမလဲဆိုတာ …. စံပယ် ရဲ့အမဲစက်ကိုထင်ရှားအောင်လုပ်ခဲ့တဲ့သူကဘယ်သူဖြစ်မလဲ ….\n[email protected] privacy-policy


1.\tလိုတရ ဆိုတာဘာလဲ။\nလိုတရ ဆိုသည်မှာ သင်၏နေ့စဉ် လိုအပ်သမျှ သတင်းအချက်အလက်များကို တစ်နေရာတည်းတွင် စုံလင်စွာ သိရှိနိုင်မည့် MPT ၏ အက်ပလီကေးရှင်းတစ်ခုဖြစ်ပါသည်။ လိုတရတွင်ပါဝင်သည့် သတင်းစုံ၊ ကဏ္ဍစုံ၊အကြောင်းအရာအစုံ အလင်များက သင်သိရှိလိုသည့် အရာများကို ပြည့်စုံစွာ သိရှိစေနိုင်မည် ဖြစ်ပါသည်။ ဖုန်းအက်ပလီကေးရှင်းသော် လည်းကောင်း၊၀က်ဆိုက်ဖြင့်သော်လည်းကောင်း အသုံးပြုနိုင်ပါသည်။\n2.\tလိုတရ အက်ပလီကေးရှင်းကို ဘယ်လို ဒေါင်းလုဒ်ရယူနိုင်ပါသလဲ။\nလိုတရ အက်ပလီကေးရှင်းကို အလွယ်ကူဆုံးနည်းလမ်းအနေဖြင့် *2727# ကိုခေါ်ဆို၍ လိုတရ၏ ဒေါင်းလုဒ် URL ကိုရယူလိုက်ပါ။ လိုတရ၀က်ဆိုက်ဒ်မှ အခမဲ့ ဒေါင်းလုဒ်ရယူနိုင်ပြီး Apple Store နှင့် Google Play Store တို့်တွင်လည်း ဒေါင်းလုဒ်ရယူနိုင်ပါသည်။ (App Store နှင့် Google Play Store တို့မှ ဒေါင်းလုဒ်ရယူခြင်းအတွက် Data Charges များကျသင့်ပါမည်။ )\n3.\tလိုတရ အက်ပလီကေးရှင်းကို မည်သည့် ဖုန်းအမျိုးအစားများဖြင့် အသုံးပြုနိုင်ပါသလဲ။\nလိုတရ အက်လီကေးရှင်းကို Android ဖုန်းတွင်သာမက iPhone များဖြင့်လည်း အသုံးပြုနိုင်ပါသည်။ (Android Version 4.4 နှင့်အထက် ဖုန်းများသာ အသုံးပြုနိုင်သည်။)\n4.\tလိုတရ အက်ပလီကေးရှင်းကို Wifi သို့မဟုတ် တခြားကွန်ယက်များဖြင့် အသုံးပြုနိုင်ပါသလား။\nလိုတရ အက်ပလီကေးရှင်းကို Wifi သို့မဟုတ် တခြားမည်သည့်ကွန်ယက်များဖြင့် အသုံးပြုနိုင်သော်လည်း လိုတရ ၏ အထူးခံစားခွင့်များကို MPT ကွန်ယက်ဖြင့်သာလျှင်ရယူနိုင်မည်။\n5.\tလိုတရ အက်ပလီကေးရှင်း အသုံးပြုမှုအတွက် ကျသင့်ငွေပေးဆောင်ရန် လိုအပ်ပါသလား။\nလိုတရ အက်ပလီကေးရှင်းကို MPT ကွန်ယက်ဖြင့် အခမဲ့ အသုံးပြုနိုင်ပြီး အပိုထပ်ဆောင်းဝန်ဆောင်မှုများကို ၀ယ်ယူမှသာလျှင် ကျသင့်ငွေများပေးဆောင်ရမည်ဖြစ်ပါသည်။\n6.\tလိုတရ အက်ပလီကေးရှင်းတွင် မည်သည့် ၀န်ဆောင်မှုများရရှိနိုင်ပါသလဲ။\nလိုတရ အက်ပလီကေးရှင်းတွင် နောက်ဆုံးရ သတင်းအစုံ၊ဂိမ်း၊ဗေဒင်၊တရားတော်၊မိုးလေ၀သ သတင်းများ၊ ရှေးဦးပြုစုနည်းလမ်းများ၊ ကူပွန်၊ MPT ၏ အပိုထပ်ဆောင်ဝန်ဆောင်မူ၊ MNL ဘောလုံးသတင်းများ၊ သတင်းနှင့်ဖျော်ဖြေရေးအစီအစဉ်များ အချိန်နှင့် တပြေးညီ သိရှိနိင်ပါသည်။\n7.\tလိုတရ အက်ပလီကေးရှင်းတွင် ဘယ်လိုဂိမ်းအမျိုးအစားများ ရနိုင်သနည်း။\nလိုတရ အက်ပလီကေးရှင်းတွင် ၀က်ဆိုက်ဒ်မှ တိုက်ရိုက်အခမဲ့ ဆော့နိူင်ပြီး နာမည်ကြီး အက်ပလီကေးရှင်းဂိမ်းအကြောင်းအရာများကိုလဲ ဖတ်ရှုနိုင်ပါသည်။


သငျ့ခဈြသူ သငျ့ကိုလှမျးလာအောငျ ဘယျလိုလုပျရမလဲ\nHomeLoveသငျ့ခဈြသူ သငျ့ကိုလှမျးလာအောငျ ဘယျလိုလုပျရမလဲ\nသငျ့ခဈြသူက သငျ့ကို လှမျးနတောမြိုး လိုခငျြပါသလား။ သူ သငျ့ကို လှမျးလာဖို့ ဘာတှလေုပျဖို့ လိုအပျပါသလဲ။ သငျ့တနျဖိုးတှကေို သူနားလညျလာအောငျ လုပျရမယျ့ နညျးလမျးတှကေို ရှာကွညျ့ပွီးပါပွီလား။ Lovemedia ရဲ့ ဒီဆောငျးပါးလေးကတော့ ဘဝမှာ ကိုယျခဈြရတဲ့သူ နားလညျလာစဖေို့ အရေးကွီးတဲ့ အကွောငျးတှကေို ဖျောပွပေးသှားမှာပါ။\nသငျ့ခဈြသူက သငျ့တနျဖိုးကို နားလညျလာစဖေို့ဆိုရငျ သူ့ကို အနိုငျကငျြ့နတောတှေ ရပျလိုကျပါ။ သူ့ကို ထပျခါထပျခါ အနိုငျကငျြ့ ဗိုလျကပြွီး ဆိုးနမေယျဆိုရငျ သူ့ဘကျက မှနျတယျလို့ မှတျယူသှားပါလိမျ့မယျ။ သငျ့ဘကျက အဆုံးထိ မပွောငျးလဲဘူးလို့လညျး ထငျနမှောပါ။ အဲဒါကွောငျ့ သငျဟာ အရေးပါသူအဖွဈ သငျ့ခဈြသူက လှမျးနရေအောငျ လုပျဖို့လိုပါတယျ။\nသငျ့ရဲ့အရေးပါမှုကို သိဖို့ဆိုရငျ အဆကျအသှယျအားလုံး ဖွတျဖို့လိုပါတယျ။ သူ့ကို ရကျအနညျးငယျလောကျ ပဈထားပွီး မသိခငျြယောငျဆောငျနလေိုကျပါ။ သငျ့ခဈြသူကို အထီးကနျြသလို ခံစားရအောငျ လုပျဖို့လိုပါတယျ။ ဒီလိုလုပျခွငျးဖွငျ့ တဈစုံတဈယောကျရဲ့ ဥပက်ေခာပွုမှုက နာကငျြခံစားရပါလား ဆိုတာ သငျ့ခဈြသူ နားလညျလာပါလိမျ့မယျ။\n2. သူ့ဘကျက ဖုနျးချေါလာရငျ မကိုငျပါနဲ့၊ message လညျး ပွနျမပို့ပါနဲ့။\nImgSrc – collegegloss\nဒုတိယအခကျြအနနေဲ့ လုပျရမှာက သူ့ဘကျက ဖုနျးချေါလာရငျ မကိုငျမိအောငျ၊ message ပို့လာရငျ ပွနျမပို့မိအောငျ ကွိုးစားရပါမယျ။ တဈခါတရံမှာ တဈစုံတဈယောကျရဲ့ ဂရုမစိုကျတာတှေ၊ မဆိုငျသလို နလေိုကျတာတှကေ သိသာတယျဆိုတဲ့ အကွောငျး သူသိဖို့ လိုပါတယျ။ သငျ့ဘကျက ဖုနျးမကိုငျတဲ့အခါ၊ message ပွနျမပို့တဲ့အခါ သငျ့ခဈြသူက သူ့ဘကျက မှနျတယျလို့ မယူဆတော့ပါဘူး။\n3. Social media သုံးတာ နားလိုကျပါ။\nသူမြားတှေ social media ကို အသညျးအသနျ သုံးနတေဲ့အခြိနျမှာ သငျက လကျရှိသုံးနတေဲ့ social media ကို ကနျ့သတျလိုကျပါ။ ဒီနညျးဖွငျ့လညျး သငျ့ခဈြသူက သငျ့ကို သတိရလာပါလိမျ့မယျ။ သူ့ဘေးမှာ သငျမရှိတာဟာ ဘယျလောကျတောငျ ဆိုးဝါးလဲ ဆိုတာ သူ မသိလာမခငျြး ဒီနညျးတှကေို ဆကျသုံးပါ။ အဲဒီနညျးနဲ့ သငျ့ခဈြသူက သငျ့ကို လှမျးပွီးရငျး လှမျးလာပါလိမျ့မယျ။\nသင့်ချစ်သူက သင့်ကိုလွမ်းလာအောင် ဘယ်လိုလုပ်ရမလဲ\nသင့်ချစ်သူက သင့်ကို လွမ်းနေတာမျိုး လိုချင်ပါသလား။ သူ သင့်ကို လွမ်းလာဖို့ ဘာတွေလုပ်ဖို့ လိုအပ်ပါသလဲ။ သင့်တန်ဖိုးတွေကို သူနားလည်လာအောင် လုပ်ရမယ့် နည်းလမ်းတွေကို ရှာကြည့်ပြီးပါပြီလား။ Lovemedia ရဲ့ ဒီဆောင်းပါးလေးကတော့ ဘဝမှာ ကိုယ်ချစ်ရတဲ့သူ နားလည်လာစေဖို့ အရေးကြီးတဲ့ အကြောင်းတွေကို ဖော်ပြပေးသွားမှာပါ။\nသင့်ချစ်သူက သင့်တန်ဖိုးကို နားလည်လာစေဖို့ဆိုရင် သူ့ကို အနိုင်ကျင့်နေတာတွေ ရပ်လိုက်ပါ။ သူ့ကို ထပ်ခါထပ်ခါ အနိုင်ကျင့် ဗိုလ်ကျပြီး ဆိုးနေမယ်ဆိုရင် သူ့ဘက်က မှန်တယ်လို့ မှတ်ယူသွားပါလိမ့်မယ်။ သင့်ဘက်က အဆုံးထိ မပြောင်းလဲဘူးလို့လည်း ထင်နေမှာပါ။ အဲဒါကြောင့် သင်ဟာ အရေးပါသူအဖြစ် သင့်ချစ်သူက လွမ်းနေရအောင် လုပ်ဖို့လိုပါတယ်။\nသင့်ရဲ့အရေးပါမှုကို သိဖို့ဆိုရင် အဆက်အသွယ်အားလုံး ဖြတ်ဖို့လိုပါတယ်။ သူ့ကို ရက်အနည်းငယ်လောက် ပစ်ထားပြီး မသိချင်ယောင်ဆောင်နေလိုက်ပါ။ သင့်ချစ်သူကို အထီးကျန်သလို ခံစားရအောင် လုပ်ဖို့လိုပါတယ်။ ဒီလိုလုပ်ခြင်းဖြင့် တစ်စုံတစ်ယောက်ရဲ့ ဥပေက္ခာပြုမှုက နာကျင်ခံစားရပါလား ဆိုတာ သင့်ချစ်သူ နားလည်လာပါလိမ့်မယ်။\n2. သူ့ဘက်က ဖုန်းခေါ်လာရင် မကိုင်ပါနဲ့၊ message လည်း ပြန်မပို့ပါနဲ့။\nဒုတိယအချက်အနေနဲ့ လုပ်ရမှာက သူ့ဘက်က ဖုန်းခေါ်လာရင် မကိုင်မိအောင်၊ message ပို့လာရင် ပြန်မပို့မိအောင် ကြိုးစားရပါမယ်။ တစ်ခါတရံမှာ တစ်စုံတစ်ယောက်ရဲ့ ဂရုမစိုက်တာတွေ၊ မဆိုင်သလို နေလိုက်တာတွေက သိသာတယ်ဆိုတဲ့ အကြောင်း သူသိဖို့ လိုပါတယ်။ သင့်ဘက်က ဖုန်းမကိုင်တဲ့အခါ၊ message ပြန်မပို့တဲ့အခါ သင့်ချစ်သူက သူ့ဘက်က မှန်တယ်လို့ မယူဆတော့ပါဘူး။\n3. Social media သုံးတာ နားလိုက်ပါ။\nသူများတွေ social media ကို အသည်းအသန် သုံးနေတဲ့အချိန်မှာ သင်က လက်ရှိသုံးနေတဲ့ social media ကို ကန့်သတ်လိုက်ပါ။ ဒီနည်းဖြင့်လည်း သင့်ချစ်သူက သင့်ကို သတိရလာပါလိမ့်မယ်။ သူ့ဘေးမှာ သင်မရှိတာဟာ ဘယ်လောက်တောင် ဆိုးဝါးလဲ ဆိုတာ သူ မသိလာမချင်း ဒီနည်းတွေကို ဆက်သုံးပါ။ အဲဒီနည်းနဲ့ သင့်ချစ်သူက သင့်ကို လွမ်းပြီးရင်း လွမ်းလာပါလိမ့်မယ်။